title: Tomaž Druml

text: Nuorten MM-kilpailuissa Kranjissa vuonna 2006 Druml saavutti hopeaa Itävallan joukkueen mukana. Vuoden 2007 nuorten MM-kilpailuissa Tarvisiossa hän saavutti joukkueen mukana kultaa. Zakopanessa vuonna 2008 hän voitti kultaa sprintissä ja hopeaa sekä Gundersen-kilpailussa että joukkuekilpailussa.


title: Jōtō-ku

text: Jōtō-ku (; ”linnan itäpuoli”) on yksi Osakan kaupungin 24:stä suuralueesta. Se sijaitsee kaupungin itäosassa Osakan linnan itäpuolella, mistä se on saanut nimensä. Jōtō-ku muodostettiin huhtikuussa 1943 Asahin suuralueen etelä- ja Higashinarin suuralueen pohjoisosista. Se kuuluu Yodogawan ympäristön alavaan jokialueeseen ja sen läpi kulkeekin useita jokia. Jōtō-kun pinta-ala on 8,42 neliökilometriä ja siellä on 165 643 asukasta (vuonna 2011).


title: Jōtō-ku

text: Jōtōn suuralueen eteläosat kuuluvat Osakan itäpuolen pienteollisuusalueeseen. Suuralueella on etenkin tekstiiliteollisuutta. Alueelle on kuitenkin rakennettu myös runsaasti korkeita asuinrakennuksia, myös muualle siirtyneiden tehtaiden paikoille.


title: Jōtō-ku

text: Jōtōta palvelevat Osakan metron Imazatosuji-linja ja Nagahori–Tsurumi-ryokuchi-linja, JR Westin Tōzai-linja ja Ōsaka-higashi-linja sekä Keihan-rautateiden Keihan-päälinja.


title: Tobias Kammerlander

text: Tobias Kammerlander (s. 25. marraskuuta 1986) on itävaltalainen yhdistetyn hiihtäjä, joka edustaa Skiclub St. Johann -seuraa.


title: Tobias Kammerlander

text: Yhdistetyn maailmancupissa Kammerlander kilpaili ensimmäisen kerran Oberhofissa joulukuussa 2008 sijoittuen 22:nneksi. Kymmenen parhaan joukkoon hän sijoittui ensimmäisen kerran Seefeldin kilpailussa tammikuussa 2011 oltuaan yhdeksäs. Se on myös toistaiseksi hänen paras sijoituksensa henkilökohtaisissa maailmancupin kilpailuissa. Joukkuekilpailussa hän on saavuttanut kerran kolmannen sijan.


title: Tobias Kammerlander

text: Nuorten MM-kilpailuissa Kranjissa vuonna 2006 Kammerlander saavutti hopeaa Itävallan joukkueen mukana.


title: Lushoto

text: Lushoto on pikkukaupunki Tansaniassa. Saksan Itä-Afrikan aikana kaupungin nimi oli Wilhelmstal.


title: Lushoto

text: Kaupunki sijaitsee Tansanian koillisosassa, Tangan alueella, läntisillä Usambara-vuorilla, noin 1200 metriä merenpinnan yläpuolella ja on Lushoton piirikunnan keskus.


title: Dmitri Moor

text: Dmitri Stahievitš Moor (, oikea sukunimi Orlov, Орло́в; 3. marraskuuta 1883 Novotšerkassk – 24. lokakuuta 1946 Moskova) oli neuvostoliittolainen taidegraafikko.


title: Dmitri Moor

text: Pääosin itseoppinut Moor työskenteli ennen lokakuun vallankumousta pilapiirtäjänä. Venäjän kansalaissodan aikana hän laati joukon vallankumoushenkisiä agitaatiojulisteita. Mooria pidetään yhtenä neuvostoliittolaisen julistetaiteen perustanlaskijoista. Myöhemmin hän teki julisteiden ohella pilapiirroksia muun muassa "Pravdaan" ja "Krokodil"-lehteen sekä työskenteli kirjankuvittajana. Hän toimi myös opettajana Vhutemasissa ja Vhuteinissa (1922–1930), Moskovan polygrafisessa instituutissa (1930–1932) ja Moskovan taide-instituutissa (1939–1943). Moorin töille on ominaista ekspressiivinen, groteskia lähentelevä ääriviivapiirustus sekä voimakas värien käyttö. Hän sai Venäjän SFNT:n ansioituneen taiteilijan arvonimen vuonna 1932.


title: Agía Nápa

text: Agía Nápa (, ) on kylä ja kunta (Δήμος Αγίας Νάπας, "Dímos Agías Nápas") Famagustan alueella Kyproksen tasavallassa Kyproksen saarella. Sen väkiluku on (2011).


title: Agía Nápa

text: Agía Nápa on saanut nimensä Agía Nápan luostarista, joka on rakennettu 1400-luvulla. Alue kehittyi merkittävästi vasta 1900-luvulla, jolloin paikasta muotoutui turistikohde. Se oli suosituimmillaan 2000-luvun alussa. Kylä on tullut tunnetuksi yöelämästään.


title: Agía Nápa

text:
Agía Nápa sijaitsee Kyproksen kaakkoisrannikolla. Aivan alueen vieressä on Kávo Gkrékona eli Kap Grecona tunnettu niemenkärki. Agía Nápa sijaitsee Famagustan alueella, jolle on tyypillistä maaperän punaisuus. Kahdeksan kilometrin päässä sijaitsee Protarás, joka on noussut myös suosituksi turistikohteeksi.
Alueen rantoja pidetään yleisesti Kyproksen parhaina. Agía Nápan välittömässä läheisyydessä sekä lähialueella on lukuisia uimarantoja, ja alueen kaikille uimarannoille on myönnetty Sinilippu-ympäristösertifikaatti, joka myönnetään rantojen rakennusten sekä puhtauden mukaan. Alueen suosituimpia rantoja on Nisín ranta (”Nissi”), joka sijaitsee kolme kilometriä keskustasta länteen.


title: Agía Nápa

text: Agía Nápassa samoin kuin muualla Kyproksella vallitsee välimerenilmasto, ja alueelle ovatkin tyypillisiä kuivat sekä lämpimät kesät. Maassa onkin jatkuvasti pulaa juomavedestä, joka johtuu ilmastosta sekä maaperän kuivumisesta. Merkittävä osa juomavedestä saadaan puhdistamalla merivettä juomakelpoiseksi.


title: Agía Nápa

text: Lämpimin kuukausi Agía Nápassa on heinäkuu, jolloin keskilämpötila on 27 celsiusastetta. Kylmin kuukausi on tammikuu, jolloin keskilämpötila on 12 celsiusastetta. Merivesi on lämpimimmillään elokuussa, jolloin se on keskimäärin 28 celsiusastetta. Pisimmillään aurinko paistaa 14 tuntia vuorokaudessa heinäkuussa.


title: Agía Nápa

text: Agía Nápa mainitaan ensimmäistä kertaa kirjoituksissa 1300-luvulla, jolloin paikan edustalle upposi viisi laivaa. Sitä kuvaillaan puiden täyttämäksi alueeksi, ja se tunnettiin metsästäjistään. Myös paikan nimi Agía Nápa viittaa puiden täyttämään laaksoon.


title: Agía Nápa

text: 1500-luvun alussa Agía Nápan rannikolla sijaitsevaan kiviluolaan perustettiin Agía Nápan luostari. Se rakennettiin tarinan mukaan paikalle, jossa paikallinen metsästäjä näki Neitsyt Marian ikonin. Myöhemmin tämä kuva katosi, mutta se löydettiin uudestaan. Tämän myötä paikasta tuli yksi pyhiinvaeltajien kohde. Luolan ympärille rakennettiin myöhemmin suurempi luostari. Agía Nápan kylä syntyi, kun alue sai ensimmäiset pysyvät asukkaansa 1700-luvun lopulla, jolloin ryhmä ihmisiä muutti alueelle Thessalonikista.


title: Agía Nápa

text: Ajan myötä Agía Nápan väestö kasvoi ja kalastuksesta tuli merkittävä elinkeino. Turismin nousu merkittäväksi elinkeinoksi alkoi 1960- ja 1970-lukujen taitteessa. Tuolloin myös yökerhoja alkoi ilmestyä yhä enemmän Agía Nápan katukuvaan.


title: Agía Nápa

text: Agía Nápan merkittävimpiä elinkeinoja on turismi, jonka vetovoima kasvoi 1970-luvulta lähtien koko Kyproksella. Vuosina 1976–1989 turistien määrä kasvoi koko maassa alle 2 miljoonasta lähes 14 miljoonaan vuosittaiseen kävijään. Tuolloin selkeästi suurin turistiryhmä oli englantilaiset, joiden osuus kävijöistä oli 39,9 %.


title: Agía Nápa

text: Liikkuminen Agía Nápassa on suhteellisen helppoa, sillä keskustassa on lähinnä 3–4 päätietä. Länsi-itä-suunnassa kulkee E309 eli Leofóros Nisí -valtakatu. Sen sijaan pohjois-etelä-suunnassa oleva Leofóros Archiepískopou Makáriou -valtakatu kulkee keskusaukiolta satamaan asti.


title: Agía Nápa

text: Agía Nápassa on julkinen paikallisliikenne, mutta se ei ole aina toimiva. Lisäksi Agía Nápasta on päivittäiset bussiyhteydet sekä Lárnakaan että Nikosiaan. Bussit lähtevät bussiasemalta, joka sijaitsee keskusaukion sekä sataman välillä.


title: Agía Nápa

text: Lähin kansainvälinen lentokenttä on Lárnakan kansainvälinen lentoasema. Bussi numero 711 kulkee Lárnakan sekä Agía Nápan välillä ja matka kestää noin 90 minuuttia. Suoraa yhteyttä lentokentältä Agía Nápaan ei kuitenkaan ole olemassa.


title: Agía Nápa

text: Agía Nápassa on lisäksi satama, joka on uudelleenrakennettu 2000-luvulla. Satama-alueella sijaitsee nykyisin kahviloita, ravintoloita sekä suihkulähteitä, mutta myös kalastajat kuuluvat sataman kuvaan.


title: Agía Nápa

text: Vuoden 2011 väestönlaskennassa Agía Nápassa asui asukasta. Kunnan suurin ikäryhmä oli 30–34 -vuotiaat, joita oli laskennassa 293.


title: Agía Nápa

text: Kyproksessa koulutus on jaettu neljään osaan ja oppivelvollisuus sitoo 6–15-vuotiaita. Agía Nápan alueella sijaitsee lukuisia alakouluja, mutta korkeamman tason tutkinnot joutuu suorittamaan Famagustassa.


title: Agía Nápa

text: Agía Nápassa on sekä terveyskeskus että yksityinen vuonna 1993 perustettu sairaala.


title: Agía Nápa

text: Turistien sesonkiaikana ja sen ulkopuolella järjestetään lukuisia erilaisia kulttuuritapahtumia. Merkittävä tapahtuma on esimerkiksi luostarissa järjestettävä Agía Nápa Festival, joka järjestetään vuosittain syyskuun lopulla.


title: Agía Nápa

text: Agía Nápan kolme merkittävintä nähtävyyttä ovat Kávo Gkrékon eli Kap Grecon suojeltu luontoalue, Agía Nápan luostari sekä satama. Lisäksi alueella on museoita, joista tunnetuin lienee Thálassa-museo keskustassa. Agía Nápan rajalla on vanha akvedukti, joka aikoinaan kuljetti vettä alueen luostariin sekä asutuskeskukseen. Lisäksi alueelta löytyy Makrónissoksen hautakammiot, jotka kaivettiin esiin 1990-luvun alussa. Agía Nápasta löytyy myös vesipuisto.


title: Agía Nápa

text: Agía Nápaa on kuvailtu yöelämänsä takia muun muassa ”uudeksi Ibizaksi”, ja paikka nousi erityisesti 2000-luvun alussa suosituksi brittien lomanviettokohteeksi. Tämän jälkeen turistien määrä koki pienen laskun. Erityisesti vuosina 1999–2001 Agía Nápa oli Välimeren alueen suosituimpia kohteita ja paikasta tuli maailmanlaajuinen brändi. Tunnettuutta sekä turistien määrän kasvua edesauttoi muun muassa garage-musiikkityylin suosio.


title: Am I Wrong

text: "Am I Wrong" on norjalaisduo Nico & Vinzin kappale. Kappale julkaistiin Norjassa digitaalisesti ladattavana 12. huhtikuuta 2013. Kappale saavutti listan toisen sijan Norjassa, Tanskassa ja Ruotsissa.


title: Am I Wrong

text: Kappaleeseen liittyvä, viiden minuutin ja viiden sekunnin pituinen musiikkivideo julkaistiin videopalvelu YouTubessa 20. kesäkuuta 2013. Videon ohjasi sekä editoi Kavar Singh. Videon tapahtumat sijoittuvat Afrikkaan (Botswanan Mauniin ja Viktorian putouksille Zambiaan sekä Zimbabween) jossa duon jäsenet kävelevät ympäriinsä TV:n kanssa etsiäkseen signaalia toistensa löytämistä varten.


title: Am I Wrong

text: Digitaalinen lataus


Jääkiekon nuorten maailmanmestaruuskilpailut 1978 pelattiin Kanadassa ja maailmanmestaruuden voitti Neuvostoliitto.


title: ThatPower

text: ThatPower (alkuperäisessä tyylissä "#thatPOWER") on amerikkalaisen laulaja-lauluntekijä will.i.amin kappale hänen neljänneltä, #willpower-studioalbumilta. Kappaleella vierailee kanadalaislaulaja Justin Bieber, joka sanoitti kappaleen will.i.amin ja Damien Leroyn (DJ Ammo) kanssa. Kaksi jälkimmäistä myös tuotti kappaleen. "ThatPowerin" julkaisi Interscope Records Yhdysvalloissa ja Kanadassa albumin kolmantena singlenä 18. maaliskuuta 2013. Kappale on päässyt listoille monissa lukuisissa valtioissa. Kappaleesta on käytetty erikoisversiota NBA:n kauden 2012-2013 televisiolähetyksissä ESPN:llä ja ABC:llä.


title: Ruskoselkämanikki

text: Ruskoselkämanikki ("Spermestes fringilloides") on loistopeippojen heimoon kuuluva varpuslintu.


title: Ruskoselkämanikki

text: Ruskoselkämanikkia tavataan Saharan eteläpuolisessa Afrikassa. Sen kannankehitys on vakaa, ja se on luokiteltu elinvoimaiseksi.


title: Songea

text: Songea on kaupunki Etelä-Tansaniassa. Vuonna 2012 siellä oli 203 309 asukasta. Kaupunki on Songea Urban nimisen piirikunnan hallinnollinen keskus ja Ruvuman alueen pääkaupunki.


title: Songea

text: Songean kaupungin synty johtaa juurensa ngoni-heimon kansanvaellukseen 1830-luvulla, kun Shaka Zulun hallinnon entinen kenraali Zwangendaba johti Etelä-Afrikan Natalin alueelta levottomuuksia pakenevat ngonit pohjoiseen, asuttaen alueita nykyisessä Tansaniassa, Burundissa ja Kongossa. Yksi näistä vaeltavista ryhmistä asettui asumaan nykyisen Songean paikalle.


title: Songea

text: Kaupunki on saanut nimensä kuuluisan ngoni-johtajan, päällikkö Songean mukaan, joka saksalaisten vangiksi jäätyään valitsi, että hänet hirttäisivät saksalaiset Maji Maji-kapinan aikana 1905–1907. Hirttämistuomion vapaaehtoisella valinnalla Songea pyrki välttämään leimautumisen petturiksi, lukuisten paikallisten kuoltua levottomuuksissa. Maji Maji-kapinan verisimmät taistelut käytiinkin Songeassa, jossa lopullinen vastarinta saksalaisia vastaan murtui.


title: Songea

text: Kaupungin topografia on luonteeltaan mäkinen, korkeuden vaihdellessa 980–1100 metrin välillä merenpinnan yläpuolella. Matogoron vuorten ympäristössä luonto on aaltoilevaa, kun taas muut kaupunginosat, kuten Mpingi, Mletele, Subira, Ruhuwiko ja Mshangano ovat loivia ja kaltevia.


title: Songea

text: Songea kuuluu Köppenin ilmastoluokituksessa lauhkeaan, subtrooppiseen kosteaan ilmastoon, jolle tyypillistä on kuuma kesä ja kuiva sekä leuto talvi. Sadekausi alkaa tavallisesti marraskuussa ja päättyy toukokuussa. Ilmankosteus on suhteellisen suuri Songeassa, erityisesti aamun tunteina.


title: Songea

text: Suurin etninen ryhmä Songeassa on ngoni. Muita merkittävimpiä etnisiä ryhmiä ovat ndendeule, manda, yao, matengo ja nyasa.


title: Songea

text: Songea Urban-piirikunta jakaantuu 13 hallinnolliseen osa-alueeseen tai kaupunginosaan, joita ovat Bomba Mbili, Lizaboni, Majengo, Matarawe, Matogoro, Mfaranyaki, Misufini, Mletete, Mshangano, Ruhuwiko, Ruvuma, Songea Mjini ja Subira.


title: Songea

text:
Songean kautta kulkee kolme keskeistä tieyhteyttä: asfaltoitu Makambako – Songea-tie, maapäällysteinen Tunduru – Songea-tie ja maapäällyisteinen Songea – Mbamba-Bay-tie. Kaupungissa on pienkoneille soveltuva lentokenttä, joka sijaitsee noin 8 kilometriä keskustasta länteen.
Songeassa sijaitsee alueellinen sairaala, joka käsittää 395 vuodepaikkaa. Lisäksi kaupungissa on kaksi terveyskeskusta ja 19 neuvolaa.


title: Songea

text: Kaupungissa on 35 esikoulua, 62 ala-astetta, 31 yläastetta, 4 lukiota, avoimen yliopiston palveluita, 2 ammattikoulua, opettajien ammatillinen koulutuskeskus sekä opettajien korkeamman koulutuksen oppilaitos.


title: Songea

text: Songea Urban Water Supply Authority (SOUWASA) huolehtii käyttöveden toimituksesta ja viemärijärjestelmän ylläpitämisestä kaupungissa. Kaupungin vesiverkosto kattaa noin 84 prosenttia kaupungin asukkaista. Kaupunki saa käyttövetensä pääosin Ruhilan, Msamalan ja Matogoron kylien lähteistä. Vuosien 2005 ja 2010 välillä kaupungin alueella kaivettiin myös 70 vesikaivoa.


title: Songea

text: Kaupungissa sijaitsee vuonna 1979 valmistunut urheiluareena, Majimaji Stadium.


title: Songea

text: Vuonna 2010 Songean kaupungin työttömyysaste oli 53 %. Työvoimaan on laskettu kaikki vähintään viisivuotiaat henkilöt. Työttömistä 28,6 % oli täyspäiväisiä koululaisia tai opiskelijoita. Työssäkäyvistä 70 % työskenteli maatalouden alalla.


title: Songea

text: Ruvuman alueen talous on siis maatalousvaltaista. Alueen tärkeimmät elinkeinot ovat maanviljely, karjatalous, metsätalous, kalastus, hunajantuotanto, kaivostoiminta ja kaupankäynti.


title: Songea

text: Karjataloutta alueella rajoittaa muun muassa tsetsekärpäsen aiheuttamat eläintaudit. Ruoantuotanto on pääasiallisesti pienimuotoista yksityisviljelyä. Tärkeimmät ruokakasvit ovat maissi, maniokki, riisi, bataatti, palkokasvit, hirssi ja durra. Tärkeimmät rahakasvit ovat kahvi, tupakka ja cashew-pähkinä. Muita viljelystuotteita ovat auringonkukka, soija, sormihirssi ja maapähkinät. Songean piirikunnan alueella on todettu olevan muun muassa kultaesiintymiä. Ruvuman alueella sijaitsee kolme isoa tehdasta; tupakkatehdas, kahvin prosessointitehdas ja cashew-pähkinän prosessointitehdas.


title: Valkoperämanikki

text: Valkoperämanikki ("Lonchura striata") on loistopeippojen heimoon kuuluva varpuslintu.


title: Valkoperämanikki

text: Valkoperämanikkia tavataan Intian niemimaalla, Kaakkois-Aasiassa sekä Kiinassa ja Taiwanissa. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.


title: Mustakaulamanikki

text: Mustakaulamanikki ("Lonchura leucogastroides") on loistopeippojen heimoon kuuluva varpuslintu.


title: Mustakaulamanikki

text: Mustakaulamanikkia tavataan luonnonvaraisena Indonesiassa. Lajia on kuvattu paikallisesti yleisestä runsaslukuiseksi. Sen kannankehitys on vakaa, ja se on luokiteltu elinvoimaiseksi.


title: Borneonmanikki

text: Borneonmanikki ("Lonchura fuscans") on loistopeippojen heimoon kuuluva varpuslintu.


title: Borneonmanikki

text: Borneonmanikkia tavataan Borneossa. Lajia on kuvattu yleisestä runsaslukuiseksi. Sen kannankehitys on vakaa, ja se on luokiteltu elinvoimaiseksi.


title: Raitavatsamanikki

text: Raitavatsamanikki ("Lonchura molucca") on loistopeippojen heimoon kuuluva varpuslintu.


title: Raitavatsamanikki

text: Raitavatsamanikkia tavataan Indonesiassa ja Itä-Timorissa. Sen kannankehitys on vakaa, ja se on luokiteltu elinvoimaiseksi.


title: Singida

text: Singida on kaupunki Tansaniassa. Vuonna 2012 siellä oli 150 379 asukasta. Singida sijaitsee Keski-Tansaniassa ja on Singidan Urban-piirikunnan hallinnollinen keskus sekä Singidan alueen pääkaupunki.


title: Singida

text: Singidan kaupunki sijoittuu kahden järven, pohjoisen Singidanijärven ja eteläisen Kindaijärven väliin, jotka molemmat houkuttelevat flamingoja, pelikaaneja ja muita vesilintuja. Aluetta luonnehtivat myös isot graniittijärkäleet, jotka sijoittuvat alueelle pistemäisesti.


title: Singida

text: Singida kuuluu Köppenin ilmastoluokituksessa semiaridiin subtrooppiseen aroilmastoon. Singidan kaupungin vuotuinen sadanta on keskimäärin 660 mm. Kuivakausi ajoittuu toukokuusta marraskuuhun ja rankat trooppiset sateet joulukuusta huhtikuuhun. Päivän ylin ja alin lämpötila vaihtelee 15 – 31 °C välillä. Alimmillaan lämpötilat ovat kesäkuusta elokuuhun, kun taas korkeimmillaan ne ovat syyskuusta lokakuuhun.


title: Singida

text: Singidan kaupungin suurin etninen ryhmä on nyaturu, joka tunnetaan myös nimellä rimi.


title: Singida

text: Singida Urban jakautuu 13 hallinnolliseen osa-alueeseen tai kaupunginosaan, jotka ovat Ipembe, Kindai, Majengo, Mandewa, Mitunduruni, Mtamaa, Mtipa, Mughanga, Mungumaji, Mwankoko, Unyambwa, Unyamikumbi ja Utemini.


title: Singida

text: Singida sijaitsee kolmen keskeisen tieyhteyden solmukohdassa (B 3, B 141 ja B 143). B 141-tie yhdistää Singidan Dodomaan ja Arushaan, B 3-tie yhdistää Singidan Mwanzaan sekä B 141-tie Singidan Babatiin. Singidassa sijaitsee Tansanian valtiollisen rautatieverkon (englanniksi Central Line) asema, joka yhdistää rautatieverkon sivuhaarana Singidan Mayoniin. Noin 3 kilometriä kaupungin keskusta länteen sijaitsee kiitotie pienlentokoneille.


title: Singida

text: Singidan kaupungissa on 46 ala-astetta, 19 yläastetta, 1 laboratorioassistentti-koulu, 1 kirjanpitoa opettava koulu, 1 valtiollinen ammattikoulu, 1 lukio (Folk Development College) ja 1 opettajien koulutuskeskus.


title: Singida

text: Kaupungissa sijaitsee Singidan alueellinen sairaala, 1 terveyskeskus ja 14 neuvolaa.


title: Singida

text: Keskeisimmät harjoitetut elinkeinot Singidan kaupungissa ovat karjatalous, maanviljelys, puutarhatalous, kaupankäynti, työskentely julkisella sektorilla ja pienimuotoisessa teollisuudessa, kuten maatalouden liiketoiminnassa ja huonekalujen valmistuksessa.


title: Singida

text: Tyypillisesti viljelmät kaupungin alueella ovat kooltaan noin 0,2 – 2 hehtaaria. Tärkeimpiä ruokakasveja ovat osmankäämi, hirssi, durra, maniokki ja bataatti. Auringonkukka on ainoa rahakasvi. Yleisesti ottaen epävakaat ilmasto-olosuhteet rajoittavat maataloustuotantoa alueella, varsinkin alueilla, joilla ei ole käytössä lannoitteita, tuholaisten torjunta-aineita ja moderneja tuotantolaitteita. Karjataloudessa kasvatetaan nautakarjaa, vuohia, lampaita, aaseja ja siipikarjaa. Karjataloutta vaikeuttaa tuotantotilojen heikko kunto, ja Singidan alueellisen komission mukaan vain noin puolet tuotantotiloista on hyvässä toimintakunnossa. Singidassa on kaksi suurempaa auringonkukkaöljyn jalostustehdasta, jotka tuottavat päivittäin noin 80 000 litraa öljyä ja 16 pienenmpää jalostustehdasta, jotka tuottavat noin 40 000 litraa öljyä päivittäin. Tehtaat työllistävät noin 40 prosenttia virallisesta työllisyyssektorista ja valtaosa työntekijöistä on naisia. Muiden luonnonvarojen käyttöön kuuluu kalastus ja rakennusmineraalien louhinta.Kaupungissa sijaitsee vuonna 2002 valmistunut urheiluareena, Namfua Stadium, jonka katsojakapasiteetti on 10 000.


title: Perhetyö

text: Perhetyö (myös ehkäisevä perhetyö ja ennaltaehkäisevä perhetyö) on perheiden omaa selviytymistä tukevaa ja heidän ongelmatilanteita ennaltaehkäisevää sosiaalipalvelua, joka on suunnattu jokaiselle lapsiperheelle. Se on osa lastensuojelun avohuollon tukitoimia. Perhetyötä myönnetään alle 18-vuotiaiden lasten perheisiin, joissa on tarve tukeen raskausajan loppupuolen tai synnytyksen ajalle, perheen tai vanhemmuuden toimintakyvyn heikentyessä, syrjäytymisen ehkäisemisessä, äkillisessä elämäntilanteen muutoksessa (kriisitilanteet), lastensuojeluhuolissa sekä vanhempien ohjauksessa, tuessa sekä arjen hoidossa ja vahvistamisessa. Palvelun muoto vaihtelee paikkakunnittain ja siinä käytettävät menetelmät vaihtelevat kovasti, jonka vuoksi perhetyön yksiselitteinen määritteleminen on haastavaa.


title: Perhetyö

text: Perhetyön tarpeen kiireellisyyttä arvioidaan ja sen saamiseen vaikuttaa ensisijaisesti lapsen arjen turvaaminen kun vanhemmalla on alentunut toimintakyky. Arvioitaessa käydään läpi perheen mahdollisuuksia saada muuta palvelua tai apua tilanteessa. Palvelua myönnetään toissijaisesti vanhempien hoitoon liittyvien asiointien ajaksi (mm. lääkäri, terapia tai terveystutkimukset) tai lapsen sairastumisen hoidon ajaksi. Tarvittaessa yhteistyötä tehdään erilaisten perhettä tukevien ammattiryhmien kanssa. Sosiaalityöntekijä vastaa perhetyön aloittamista, lopettamista ja siihen liittyviin tavoitteisiin koskevasta päätöksenteosta. Lastensuojelullista perhetyötä tarjoaa kuntien lisäksi yksityiset yritykset ja yhdistykset ja se tulee erotella monissa kunnissa perhetyön nimellä kulkevista kodinhoitajan työstä, päivähoidosta ja perheen kotipalvelusta.


title: Perhetyö

text: Perhetyö on yleensä yhdistelmä käytännön toimia ja psykososiaalista tukea perheelle. Työskentely tapahtuu tavallisesti perheissä tai sen lähiympäristössä, jolloin perhetyöntekijä antaa apua keskustelemalla ja tukemalla arjen toimintoja auttaen esimerkiksi lastenhoidossa ja kodin päivittäisissä töissä. Perheen vanhemmat voivat saada tukea kasvatuksessa ja lapselle voidaan järjestää toimintaa, joka tukee hänen hyvinvointiaan. Kun perhetyötä tehdään lastensuojelun avohuollon tukitoimena, siitä tulee tehdä päätös ja kirjallinen lausunto asiakassuunnitelmaan tavoitteineen. Kun työskentely aloitetaan, sen tulee olla mahdollisimman tavoitteellista ja siitä tehdään selkeä suunnitelma. Suunnitelma ja sen tavoitteet laaditaan yhdessä perheen kanssa, näin työskentelystä pyritään tekemään motivoivaa ja sitovaa myös perheelle. Työskentelyn kestolle ei ole tiettyjä määräaikoja, sitä on kuitenkin syytä arvioida vuoden jakson jälkeen jos edistymistä tavoitteissa ei ole tapahtunut.


title: Perhetyö

text: Perhetyötä voidaan järjestää myös ryhmämuotoisena, jolloin tarkoituksena on tukea perheitä vertaistuen avulla. Ryhmämuotoinen perhetyö on tarkoitettu perheille, joiden elämäntilanne mahdollistaa ryhmään osallistumisen. Ryhmiin kokoontuvat vaihtelevasti koko perhe tai esimerkiksi yksi vanhempi ja lapsi. Ryhmässä työskentelyssä tuetaan vanhemmuutta ja arjenhallintaa, työskentely voi tapahtua keskustellen tai käytännön toiminnan muodossa. Ryhmämuotoista perhetyötä ohjaavat ammattilaiset ja sitä järjestää joissakin kunnissa muun muassa Mannerheimin Lastensuojeluliitto.


title: Perhetyö

text: Perhetyöhön hakeutuminen vaihtelee kunnittain. Useissa kunnissa on oma perhetyön yksikkönsä, joissa työskenteleviin perheohjaajiin tai -työntekijöihin perhe voi ottaa suoraan yhteyttä. Joissakin kunnissa otetaan yhteyttä sosiaaliohjaajaan tai -työntekijään. Palvelujen piirii pääsee yleensä myös perheneuvolan, terveyskeskuksen, psykiatrian poliklinikan, neuvolan, lastensuojelun, päivähähoidon ja vammaispalvelujen kautta.


title: Underwood No. 1

text: Underwood No. 1 on vuonna 1897 markkinoille tullut kirjoituskonemalli, josta sittemmin tuli esikuva myöhemmille kirjoituskoneille. Sitä valmisti Underwood Typewriter Company New Yorkissa.


title: Underwood No. 1

text: Underwood No. 1 -kirjoituskoneen suunnittelija oli Franz X. Wagner (1837–1907). Saksassa syntynyt Wagner muutti Yhdysvaltoihin vuonna 1864. Useita keksintöjä, muun muassa vesimittarin, patentoinut Wagner oli koulutukseltaan koneinsinööri. Tuon ajan kirjoituskoneiden ongelmana oli se, että kirjoittaja ei yleensä nähnyt kirjoittamaansa tekstiä, ja koneet olivat myös epäluotettavia. Wagner kehitti vipukoneiston, joka jätti valmiin tekstin näkyviin. Wagnerin ongelmana oli muuttaa keksintönsä rahaksi. Hän pyysi apua John T. Underwoodilta (1857–1937), joka omisti värinauhoja ja hiilipapereita myyvän toimistotarvikeliikkeen. Aikansa johtavan kirjoituskonevalmistajan Remingtonin tuotua markkinoille oman värinauhansa Underwood oli uhonnut alkavansa itse valmistaa kirjoituskoneita ja voittavansa vielä Remingtonin. Nähtyään Wagnerin kirjoituskoneen Underwood ymmärsi heti koneen edut ja alkoi valmistaa niitä nimellä Underwood No. 1 vuonna 1897. Kahden ensimmäisen kirjoituskonesukupolven takaseinässä luki ”Wagner Typewriter Co” ja ”Underwood” paljon suuremmilla kirjaimilla etuseinässä. Wagnerin jouduttua myymään patenttinsa Underwoodille Wagnerin nimi katosi koneista. Vuoteen 1920 mennessä teknisesti ylivertainen kirjoituskonemalli pakotti kilpailijat Yhdysvalloissa lopettamaan, ja muut valmistajat ympäri maailmaa kopioivat Underwoodin rakennetta.


title: Underwood No. 1

text: Kirjasimet oli kiinnitetty iskuvarsiin, ja kun niitä ei tarvittu, ne lepäsivät alhaalla antaen näkyvyyttä paperiin. Kirjasinta painettaessa vipumekanismi iski kirjasimen vasten telaa, jonka ympärillä paperi oli. Samalla nousi värinauha ja liikahti hieman eteenpäin. Kirjasin iski värinauhaan niin, että alla olevaan paperiin jäi kirjasimen kuvan. Kirjasimen palautuessa värinauha laski ja teksti oli nähtävissä. Isot ja pienet kirjasimet oli valittavissa vaihtonäppäimellä. Vaunua voitiin siirtää eteenpäin painamalla välilyöntiä. Rivin tultua loppuun käyttäjä palautti vaunun siirtovivulla, joka samalla rullasi paperia rivin eteenpäin. Kirjoituskoneessa oli myös sarkainpainike. Kirjoituskoneen suosiota paransi kevyt näppäintuntuma kilpaijoihin verrattuna.


title: Lasten Eurovision laulukilpailu 2013

text: Lasten Eurovision laulukilpailu 2013 oli yhdestoista Lasten Eurovision laulukilpailu. Kilpailu järjestettiin Kiovassa, Ukrainassa. Kilpailu järjestettiin Kiovassa viimeksi vuonna 2009. Kaikkiaan kilpailuun otti osaa 12 maata, joista San Marino osallistui kilpailuun ensimmäisen kerran. Kilpailun voitti Maltan Gaia Cauchi kappaleella "The Start". Toiseksi sijoittui järjestäjämaa Ukrainan edustaja Sofia Tarasova ja kolmannen sijan saavutti Valko-Venäjää edustanut Ilya Volkov.


title: Tietomallinnus

text: Tietomallinnus (engl. data modeling) on tietojen rakenteiden ja tietosisältöjen kuvaamista. Tietomallinnusta tehdään monella eri tasolla alkaen karkeamman tason loogisesta tietomallista (engl. logical data model) edeten toteutuksen yksityiskohtia sisältävään fyysiseen malliin (engl. physical data model).


title: Ordinaali

text: Ordinaali eli ordinaaliluku on joukko-opissa käytetty luonnollisen luvun käsitteen yleistys, jolla kuvataan tapoja sijoittaa johonkin kokoelmaan kuuluvat kohteet peräkkäiseen järjestykseen, yksi toisensa jälkeen. Jokainen äärellinen määrä kohteita voidaan asettaa järjestykseen yksinkertaisesti laskemalla ne: tällöin jokainen kohde saa järjestysluvukseen jonkin kokonaisluvun. Käytännössä ordinaaliluvut voidaan ajatella vaikkapa numerolapuiksi, joiden avulla kohteet voidaan asettaa määrättyyn järjestykseen.


title: Ordinaali

text: Äärellisten kokoelmien tapauksessa ordinaaliluvut vastaavat täysin luonnollisia lukuja eli positiivisia kokonaislukuja. Sen sijaan äärettömille kokoelmille on olemassa useampiakin "järjestyksen" käsitteitä. Sitä niistä, joka lähinnä voidaan katsoa yleistykseksi äärellisen joukon järjestyksestä "yksi toisensa jälkeen", sanotaan hyvinjärjestykseksi. hyvinjärjestyksen voidaan ajatella merkitsevän sitä, että kohteet merkitään nimi- tai numerolapuilla "yksi toisensa jälkeen", mutta sallitaan, että jotkin nimilaput tulevat vasta äärettömän monen edeltäjän jälkeen. Esimerkiksi luonnollisten lukujen joukon {0,1,2...} jälkeen voidaan jonon loppuun lisätä symboli ω, joka on pienin ääretön ordinaali. Näin joukko {0,1,2...,ω) jatkuu ylös äärettömään. Jotkin ordinaalit ovat jonkin edeltäjänsä välitön seuraaja, "seuraajaordinaali"', kuten on laita luonnollisten lukujen {1,2...}, mutta toiset ordinaalit kuten ω eivät ole minkään toisen ordinaalin välittömiä seuraajia, ja sellaisia sanotaan "rajaordinaaleiksi".


title: Ordinaali

text: Ordinaalit on erotettava kardinaaliluvuista, joiden avulla voidaan ilmoittaa, kuinka monta kohdetta jossakin kokoelmassa on. Äärellisten lukujen tapauksessa kardinaali- ja ordinaaliluvut vastaavat kääntäen yksikäsitteisesti toisiaan; esimerkiksi ordinaaliluvusta voidaan siirtyä vastaavaan kardinaalilukuun laskemalla nimilaput. Sitä vastoin kaksi tai useampikin eri ääretöntä ordinaalia voi vastata samaa kardinaalia (katso Hilbertin hotelli). Muiden lukujen tapaan ordinaalejakin voidaan laskea yhteen, kertoa tai korottaa potenssiin, mutta äärettömien ordinaalien tapauksessa yhteen- ja kertolasku eivät ole kommutatiivisia.


title: Ordinaali

text: Ordinaalit otti käyttöön Georg Cantor vuonna 1883 käsitelläkseen äärettömiä jonoja ja luokitellakseen johdetut joukot, jotka hän oli vuonna 1872 ottanut käyttöön tutkiessaan trigonometristen sarjojen yksikäsitteisyyttä.


title: Ordinaali

text: Luonnollisia lukuja, joihin tässä yhteydessä luetaan myös nolla, voidaan käyttää kahteen tarkoitukseen: niillä voidaan ilmaista joukon suuruus, tai niillä voidaan ilmaista kohteen "sijainti", kun ne on asetettu peräkkäisjärjestykseen. Tavanomaisessa kielessä luonnollisia lukuja vastaavat edellisessä tapauksessa kardinaali- eli peruslukusanat (yksi, kaksi, kolme jne.), jälkimmäisessä tapauksessa ordinaali- eli järjestyslukusanat (ensimmäinen, toinen, kolmas jne.) Matematiikassa näillä ei kuitenkaan äärellisten lukujen tapauksessa ole oleellista eroa, sillä jokaista äärellistä kardinaalilukua vastaa yksi äärellinen ordinaaliluku ja päinvastoin. Näin ollen kaikki tavat, joilla tietty äärellinen määrä kohteita voidaan asettaa peräkkäiseen järjestykseen, ovat keskenään isomorfisia. Äärettömien joukkojen tapauksessa asia on kuitenkin toisin; joukon "suuruutta" ja alkion paikkaa jonossa on kuvattava eri käsittein, joista ensinmainittu johtaa äärettömiin kardinaalilukuihin, jälkimmäinen ordinaaleihin. Näin on tehtävä, koska äärettömänkin joukon "suuruus", mahtavuus eli kardinaliteetti, on yksikäsitteisesti määritettävissä, mutta on useita keskenään ei-isomorfisia tapoja hyvinjärjestää sen alkiot, kuten jälkempänä tarkemmin kuvataan.


title: Ordinaali

text: Kardinaaliluvun käsite liittyy joukkoon, jolla ei tarvitse olettaa olevan mitään erityistä matemaattista struktuuria. Sen sijaan ordinaalit liittyvät niin läheisesti niin sanottuihin hyvinjärjestettyihin joukkoihin, että joidenkuiden matemaatikkojen mielestä ordinaalin ja hyvinjärjestyksen käsitteillä ei tarvitse tehdä mitään eroa. hyvinjärjestetty joukko on täydellisesti järjestetty joukko, eli joukko, jonka kahdesta eri alkiosta jompikumpi on aina pienempi kuin toinen, ja jossa lisäksi ei ole ääretöntä "laskevaa" sarjaa (joskin äärettömiä nousevia sarjoja voi olla); yhtäpitävästi voidaan sanoa että sen jokaisella ei-tyhjällä osajoukolla on pienin alkio. Ordinaaleilla voidaan merkitä minkä tahansa hyvinjärjestetyn joukon alkioita (pienin niistä saa tunnukseksi luvun 0, toiseksi pienin luvun 1, seuraava luvun 2 ja niin edelleen), ja niillä voidaan mitata joukon "pituus", joksi saadaan pienin ordinaali, jolla ei ole merkitty mitään joukon alkiota. Tätä "pituutta" sanotaan joukon "järjestystyypiksi".


title: Ordinaali

text: Jokaisen ordinaalin määrittelee sitä edeltävien ordinaalien joukko; itse asiassa ordinaalit määritellään nykyisin useimmiten "samastamalla" kukin ordinaali sitä edeltävien ordinaalien joukon kanssa. Esimerkiksi ordinaali 42 on sitä pienempien ordinaalien joukon järjestystyyppi; tähän joukkoon kuuluvat ordinaalit 0:sta eli pienimmästä ordinaalista ordinaaliin 41 saakka, joka on 42:n välitön edeltäjä, ja se voidaan samastaa joukon {0,1,2...,41} kanssa. Kääntäen jokainen ordinaalien joukko ("S"), joka on "alaspäin suljettu" (eli jolle pätee, että jos jokin ordinaali α kuuluu joukkoon S ja jos toinen ordinaali β < α, niin myös β kuuluu joukkoon "S"), on itse ordinaali tai voidaan samastaa jonkin ordinaalin kanssa.


title: Ordinaali

text: On myös äärettömiä ordinaaleja. Pienin ääretön ordinaali on ω, joka on luonnollisten lukujen (äärellisten ordinaalien) järjestystyyppi. Se voidaan edellä mainitulla samastaa luonnollisten lukujen "joukon" kanssa, sillä luonnollisten joukko on hyvin järjestetty, kuten jokainen ordinaalien joukko, ja koska se on alaspäin suljettu, se voidaan samastaa siihen liittyvän ordinaalin kanssa, mikä on täsmälleen se tapa, jolla ω on määritelty.


title: Ordinaali

text:
Ehkä selvempi intuitiivinen käsitys ordinaaleista saadaan tutkimalla joitakin ensimmäisiä niistä. Kuten edellä todettiin, ne alkavat luonnollisista luvuista 0, 1, 2, 3, 4, 5, … "Kaikkien" luonnollisten lukujen jälkeen tulee ensimminen ääretön ordinaali ω, sen jälkeen ω+1, ω+2, ω+3 ja niin edelleen. (Miten äärettömien ordinaalien yhteenlasku määritellään, kerrotaan jäljempänä osiossa ordinaalien laskutoimitukset ; tässä vaiheessa on syytä ajatella ω+1, ω+2, ω+3 ja niin edelleen vain ordinaalien nimiksi.) Kaikkien tällaisten jälkeen tulee ω·2 (eli ω+ω), ω·2+1, ω·2+2 ja niin edelleen, kaikkien tällaisten jälkeen ω·3 ja vastaavalla tavalla myöhemmin ω·4. Kaikkien tällä tavoin muodostettujen ordinaalien joukolla (ω·"m"+"n", missä "m" ja "n" ovat luonnollisia lukuja) täytyy itselläänkin olla siihen liittyvä ordinaali, ja se on ω. Edelleen saadaan vastaavalla tavalla ω, ω ja niin edelleen, sekä lopulta ω, ω ja paljon myöhemmin vihdoin ε, joka voidaan esittää raja-arvona muodossa
Kaikki nämä ovat vielä suhteellisen pieniä, numeroituvien joukkojen ordinaalilukuja. Tätä voidaan jatkaa äärettömän kauas; itse asiassa "äärettömän kauas" onkin juuri se, mihin ordinaalit soveltuvat: joka kerta kun ordinaaleja lueteltaessa sanotaan "ja niin edelleen", tämä sanonta määrittelee suuremman ordinaalin. Pienin ylinumeroituva ordinaali on kaikkien numeroituvien ordinaalien joukko, jolle käytetään merkintää ω.


title: Ordinaali

text: Hyvinjärjestetyssä joukossa jokaisella ei-tyhjällä osajoukolla on pienin alkio. Valinta-aksiooman mukaan tämä on yhtäpitävää sen kanssa, että joukko on täydellisesti järjestetty ja että siinä ei ole ääretöntä laskevaa jonoa, mikä on ehkä helpommin hahmotettavissa. hyvinjärjestyksen käytännössä tärkein merkitys on siinä, että se mahdollistaa transfinittisen induktion: jos siitä, että jokin ominaisuus on jonkin alkion kaikilla edeltäjillä, seuraa, että se on myös kyseisellä alkiolla, silloin tämä ominaisuus on koko joukon kaikilla alkioilla, edellyttäen, että joukko on hyvinjärjestetty. Tällä on merkitystä myös tietotekniikassa: jos jokin laskentamenetelmä voidaan hyvinjärjestää siten, että jokaista askelta seuraa "alempi" askel, laskenta ei jatku loppumattomiin.


title: Ordinaali

text: Kahta hyvinjärjestettyä joukkoa "A" ja "B" sanotaan "järjestysisomorfisiksi", jos jokaista joukon "A" alkiota vastaamaan voidaan asettaa jokin joukon "B" alkio siten, että jos joukon "A" alkio "x" on pienempi kuin joukon "A' " alkio "y", on myös alkiota "x" vastaava alkio joukossa "B" pienempi kuin alkiota "y" vastaava alkio joukossa "B" ja päinvastoin. Tällaista eri joukkojen alkioiden vastaavuutta sanotaan järjestysisomorfismiksi. Järjestysisomorfiset joukot ovat järjestyksen kannalta samanlaisia, ja niistä voidaankin sanoa, että niiden alkiot on vain "nimetty eri tavoin.". Joukkojen järjestysisomorfisuus on selvästikin ekvivalenssirelaatio. Mikäli kahden hyvinjärjestetyn joukon välillä on järjestysisomorfismi, sellaisia on vain yksi: tämä seikka osaltaan oikeuttaakin pitämään näitä joukkoja oleellisesti samoina ja etsiä isomorfismityypille (luokalle) "kanonista" edustajaa. Ordinaalit ovatkin juuri sellaisia isomorfismityyppien "kanonisia" edustajia, ja niitä voidaankin käyttää jokaisen hyvinjärjestetyn joukon merkitsemistapoina.


title: Ordinaali

text: Muodollisesti jos osittainen järjestys < on määritelty joukossa "S" ja osittainen järjestys bijektio "f", joka säilyttää järjestyksen eli "f"("a") < "f"("b"), jos ja vain jos "a" < "b". Jokainen "hyvinjärjestetty" joukko ("S",ekvivalenssirelaatioon liittyviksi ekvivalenssiluokiksi. Tähän liittyy kuitenkin se tekninen ongelma, että tämä ekvivalenssiluokka on liian laaja, jotta sitä voitaisiin käsitellä joukkona joukko-opin tavanomaisessa Zermelon–Frankelin aksioomiin perustuvassa muotoilussa. Tämä vaikeus on kuitenkin voitettavissa. Ordinaaleja voidaan sanoa joukkojen "järjestystyypeiksi".


title: Ordinaali

text: Ordinaaliluvun alkuperäisessä määritelmässä, joka löytyy esimerkiksi teoksesta "Principia Mathematica", hyvinjärjestetyn joukon järjestystyyppi määritellään kaikkien niiden hyvinjärjestysten joukkona, jotka ovat tämän kanssa järjestysisomorfisia; toisin sanoen ordinaaliluvut ovat hyvinjärjestettyjen joukkojen muodostamia ekvivalenssiluokkia. Tämä määritelmä joudutaan kuitenkin hylkäämään Zermelon–Fraenkelin esittämässä ja sitä muistuttavissa joukko-opin aksiomatisoinneissa, koska nämä ekvivalenssiluokat ovat liian laajoja ollakseen joukkoja. Määritelmää kuitenkin voidaan kuitenkin yhä käyttää tyyppiteoriassa sekä Quinen aksiomaattisessa joukko-opissa (New Foundation) ja sitä muistuttavissa muotoiluissa (joissa se myös tarjoaa sangen yllättävän vaihtoehtoisen ratkaisun suurinta ordinaalia koskevalle Buralin–Fortin paradoksille).


title: Ordinaali

text: Sen sijaan että ordinaalit määriteltäisiin hyvinjärjestettyjen joukkojen "ekvivalenssiluokkina", ne määritellään nykyisin yleisimmin tiettyinä hyvinjärjestettyinä joukkoina, jotka (kanonisesti) edustavat kutakin luokkaa. Niinpä jokainen ordinaaliluku on hyvinjärjestetty joukko, ja jokainen hyvinjärjestetty joukko on järjestysisomorfinen yhden ja vain yhden ordinaaliluvun kanssa.


title: Ordinaali

text: Standardi, John von Neumannin esittämä määritelmä kuuluu: "jokainen ordinaali on kaikkien sitä pienempien ordinaalien hyvinjärjestetty joukko". Matemaattisin merkinnöin, λ = [0,λ). Muodollisesti:


title: Ordinaali

text: Myös luonnolliset luvut ovat tämän määritelmän muokaan ordinaaleja. Esimerkiksi luku 2 kuuluu joukkoon 4 = {0,1,2,3) ja 2 on joukko {0,1), joten se on myös joukon {0,1,2,3} osajoukko.


title: Ordinaali

text: Transfiniittisella induktiolla voidaan osoittaa, että jokainen hyvinjärjestetty joukko on järjestysisomorfinen täsmälleen yhden tällaisen ordinaalin kanssa, toisin sanoen niiden välillä on järjestyksen säilyttävä bijektiivinen kuvaus.


title: Ordinaali

text: Jokaisen ordinaalin kaikki alkiotkin ovat ordinaaleja. Jos "S" ja "T" ovat kaksi ordinaalia, "S" on "T":n alkio, jos ja vain jos "S" on "T":n aito osajoukko. Lisäksi jos ne ovat kaksi eri ordinaalia, aina joko "S" on "T":n alkio tai "T" "S":n alkio. Lisäksi jokainen ordinaalien joukko on hyvinjärjestetty. Tämä yleistää sen tosiasian, että jokainen luonnollisten lukujen joukon osajoukko on hyvinjärjestetty.


title: Ordinaali

text:
Tästä seuraa, että jokainen ordinaali "S" on joukko, jonka alkiona ovat kaikki "S":ää pienemmät ordinaalit ja vain ne. Esimerkiksi jokaisella ordinaalien joukolla on pienin yläraja eli supremum, joka on se ordinaali, joka saadaan muodostamlla joukon kaikkien ordinaalien unioni. Unioniaksiooman nojalla tämä unioni on olemassa riippumatta siitä, kuinka suuri joukko on kyseessä.
Kaikkien ordinaalien luokka ei ole joukko. Jos se olisi joukko, voitaisiin osoittaa, että se on ordinaali ja näin ollen itsensä jäsen, mikä kuitenkin on ristiriidassa sen kanssa, että jäsenyys on "aidosti" järjestetty. Tämä on Buralin–Fortin paradoksi. Kaikkien ordinaalien luokalle käytetään vaihdellen merkintöjä "Ord", "ON" tai "∞".


title: Ordinaali

text: Ordinaali on äärellinen, jos ja vain jos sen käänteinen järjesys on myös hyvinjärjestetty, ja näin on asian laita, jos ja vain jos sen jokaisella osajoukolla on suurin alkio.


title: Ordinaali

text: Nykyisin on esitetty muotakin muotoiluja ordinaalin määritelmäksi. Esimerkiksi jos oletetaan säännöllisyysaksiooma, seuraavat ehdot joukolle "x" ovat yhtäpitävät:


title: Ordinaali

text: Näitä määritelmiä ei voida käyttää ei-hyvinperustetuissa joukko-opeissa. Joukkoteorioissa, joissa on urelementteja, on lisäksi varmistettava, ettei määritelmä salli urelementtien esiintymistä ordinaaleissa.


title: Ordinaali

text: Jos α on rajaordinaali ja "X" joukko, kuvausta α:sta "X":ään voidaan sanoa myös α:lla indeksoiduksi "X":n alkioiden jonoksi. Tämä käsite, "transfiniittinen jono" eli "ordinaali-indeksoitu jono" on jonon käsitteen yleistys. Tavallinen jono vastaa tapausta, jossa α = ω.


title: Ordinaali

text: Transfiniittsen induktion periaate pätee jokaisessa hyvinjärjestetyssä joukossa, mutta se liittyy ennen kaikkea ordinaaleihin. Sen mukaan


title: Ordinaali

text: Tosin sanoen, jos lause "P"(α) on tosi aina, kun "P"(β) on tosi kaikilla βtransinittiseksi rekursioksi. Todistus, että näin saatu käsite on hyvin määritelty, perustuu transfiniittiseen induktioon. Olkoon jokin "F" ordinaaleille määriteltävä luokkafunktio. Ideana on, että määriteltäessä "F"(α) mille tahansa ordinaalille α voidaan jo olettaa, että "F"(β) on jo määritelty kaikille ordinaaleille , ja täten "F"(α):lle voidaan esittää lauseke funktion arvojen "F"(β) avulla. Tästä seuraa transfiniittisellä induktiolla, että on yksi ja vain yksi funktio, joka toteuttaa rekursiokaavan kaikilla ordinaaleilla α:aan saakka ja se mukaan luettuna.


title: Ordinaali

text: Esimerkkinä voidaan tarkastella funktiota "F", joka määritellään siten, että "F"(α) on pienin ordinaali, joka ei kuulu joukkoon }, toisin sanoen joukko, johon kuuluvat kaikki arvot "F"(β), kun . Määritelmässä oletetaan, että "F"(β):n tekee tunnetuksi juuri tämä prosessi "F":n määrittelemiseksi vaiheittain. Tämä saattaa vaikuttaa kehämääritelmältä, mutta juuri tämän transfiniittinen rekursio sallii. Itse asiassa "F"(0) on sekin hyvin määritelty, koska ei ole sellaista ordinaalia, että , ja joukko } on tyhjä. Näin ollen "F"(0) on 0, kaikkein pienin ordinaali. Nyt kun "F"(0) on tunnettu, voidaan todeta, että "F"(1) on pienin ordinaali, joka ei kuulu joukkoon {"F"(0)} = {0}, ja niin edelleen. Tämä esimerkki tosin on melko triviaali, sillä juuri transfiniittisen induktion avulla osoittautuu, että "F"(α) = α kaikilla ordinaaleilla α.


title: Ordinaali

text: Jokaisella ordinaalilla nollaa lukuun ottamatta on pienin alkio, nolla. Sillä voi olla myös suurin alkio, mutta ei välttämättä ole. Esimerkiksi ordinaalin 42 suurin alkion 41 ja ordinaalin ω+6 suurin alkio ω+5. Toisaalta ω:lla ei ole suurinta alkiota, sillä ei ole suurinta luonnollista lukua. Jos ordinaalin suurin alkio on α, se on α:ta seuraava alkio, ja sitä sanotaan "seuraajaordinaaliksi" ja merkintään α+1. Kun ordinaalit määritellään von Neumannin mukaisesti, α:n seuraaja on formula_2, sillä sen alkioita ovat α:n alkiot sekä α itse.


title: Ordinaali

text: Ordinaalia, joka ei ole nolla ja joka "ei" ole seuraajaordinaali, sanotaan "rajaordinaaliksi". Nimitys perustuu siihen, että rajaordinaali todella on topologisessa mielessä, järjestystopologian kannalta, kaikkien sitä pienempien ordinaalien raja-arvo.


title: Ordinaali

text: Kun formula_3 on ordinaali-indeksoitu jono, jonka indeksoi raja-arvo γ ja jono on "nouseva", toisin sanoen formula_4 whenever formula_5, sen raja-arvo määritellään joukon formula_6 pienimpänä ylärajana, toisin sanoen pienimpänä ordinaalilla, joka on suurempi kuin mikään sen jonoista. Sellainen on aina olemassa. Tässä mielessä rajaordinaali on itsensä indeksoima kaikkien sitä pienempien ordinaalien raja-arvo. Toisin sanoen se on sitä pienempien ordinaalien joukon supremum.


title: Ordinaali

text: Toinen tapa määritellä rajaordinaali on sanoa, että α on rajaordinaali, jos ja vain jos


title: Ordinaali

text: Niinpä esimerkiksi jonossa


title: Ordinaali

text: ω on rajaordinaali, koska jokaista sitä pienempää ordinaalia, tässä tapauksessa siis jokaista luonnollista lukua kohti on olemassa toinen ordinaali, joka on sitä suurempi mutta yhä pienempi kuin ω.


title: Ordinaali

text: Näin ollen rajaordinaali on joko nolla, jonkin (vain yhden) toisen ordinaalin seuraaja tai rajaordinaali. Tämä erottelu on tärkeä, koska monet transfiniittisen induktion avulla muotoillut määritelmät perustuvat siihen. Usein kun funktio "F" määritellään transfiniittisella induktiolla kaikille ordinaaleille, määriellään ensin "F"(0) ja "F"(α+1) olettaen, että "F"(α) on tunnettu, minkä jälkeen rajaordinaaleille δ määritellään "F"(δ) niin, että se on "F"(β):n raja-arvo kaikilla βepsilonluvuiksi".


title: Ordinaali

text: Ordinaalien luokkaa formula_23 sanotaan rajoittamattomaksi eli kofinaaliseksi, jos jokaista ordinaalia formula_7 kohti on olemassa sellainen "C":hen kuuluva ordinaali formula_12, että formula_26. Tällöin luokan on oltava aito luokka, sillä se ei voi olla joukko. Luokkaa sanotaan suljetuksi, jos luokkaan kuuluvien ordinaalien jonon raja-arvo on luokka itse, tai yhtäpitävästi, jos indeksoiva luokkafunktio formula_27 on jatkuva siinä mielessä, että kun formula_28 on rajaordinaali, formula_29 eli luokan formula_28:s ordinaali on funktion arvojen formula_31 raja-arvo, kun formula_32. Tämä merkitsee myös samaa kuin että luokka on topologisessa mielessä suljettu, kun topologana käytetään järjestystopologiaa. Jotta vältettäisiin puhumasta topologiasta aitojen luokkien tapauksessa, asia voidaan yhtäpitävästi ilmaista myös niin, että luokan ja minkä tahansa ordinaalin leikkaus on suljettu tämän ordinaalin järjestystopologiassa.


title: Ordinaali

text: Erityisen tärkeitä ovat ne ordinaalien luokkia, jotka ovat sekä suljettuja että rajoittamattomia ja joita toisinaan sanotaan "klubeisi". Esimerkiksi kaikkien rajaordinaalien luokka on suljettu ja rajoittamaton, sillä jokaista ordinaalia kohti on aina olemassa sitä suurempi rajaordinaali ja rajaordinaalien raja-arvo on aina rajaordinaali. Myös addiitiivisesti jakautumattomien ordinaalien luokka on suljettu ja rajoittamaton, samoin formula_33 -ordinaalien luokka ja kaikkien kardinaalien luokka, sitä vastoin kofinaalisten kardinaalien joukko on rajoittamaton, mutta ei suljettu, kun taas jokainen äärellinen ordinaalien joukko on suljettu mutta ei rajoitettu.


title: Ordinaali

text: Luokka on "stationaarinen", jos sen leikkaus minkä tahansa suljetun rajoittamattoman luokan kanssa on ei-tyhjä. Kaikki luokat, jotka sisältävät osaluokkanaan jonkin suljetun rajoitetun luokan, ovat stationaarisia ja kaikki stationaariset luokat ovat rajoittamattomia, mutta on myös stationaarisia luokkia, jotka eivät ole suljettuja tai joilla ei ole suljettua rajoittamatonta osaluokkaa; sellainen on esimerkiksi kaikkien sellaisten rajaordinaalien luokka, joilla on numeroituva kofinaalisuus. Koska kahden suljetun rajoittamattoman luokan leikkaus on suljettu ja rajoittamaton, stationaarisen luokan ja suljetun rajoittamattoman luokan leikkaus on stationaarinen. Kahden stationaarisen luokan leikkaus voi kuitenkin olla myös tyhjä; näin on laita esimerkiksi, kun muodostetaan leikkaus kaikkien niiden ordinaalien luokasta, joiden kofinaalisuus on ω, sekä kaikkien niiden ordinaalien luokasta, joiden kofinaalisuus on ylinumeroituva.


title: Ordinaali

text: Sen sijaan että nämä määritelmät muotoiltaisiin ordinaalien (aidoille) luokille, ne voidaan muotoilla myös niiden ordinaalien luokille, jotka ovat pienempiä kuin jokin annettu ordinaali formula_7. Rajaordinaalin formula_7 osajoukkoa sanotaan rajoittamattomaksi (eli kofinaaliseksi) joukossa formula_7, jos jokainen formula_7:aa pienempi ordinaali on pienempi kuin jokin kyseisen joukon ordinaali. Yleisemmin minkä tahansa ordinaalin formula_7 osajoukkoja voidaan sanoa kofinaaliseksi formula_7:ssa, jos jokainen ordinaali, joa on pienempi kuin formula_7, on pienempi "tai yhtä suuri kuin" jokin tähän joukkoon kuuluva ordinaali. Osajoukkoa sanotaan suljetuksi formula_7:ssa , jos se on suljettu formula_7:n järjestystopologiassa, toisin sanoen jos joukkoon kuuluvien ordinaalien raja-arvo joko sisältyy tähän joukkoon tai on formula_7 itse.


title: Ordinaali

text: Ordinaaleilla on kolme yleistä laskutoimitusta: yhteenlasku, kertolasku ja potenssiin korotus. Jokainen niistä voidaan määritellä oleellisesti kahdella tavalla: joko konstruoimalla eksplisiittisesti määritelty hyvinjärjestetty joukko, joka esittää tätä laskutoimitusta, tai transfinittisella rekursiolla.


title: Ordinaali

text:
Neumannin ordinaalin määritelmään pohjautuen laskutoimitukset voidaan määritellä seuraavasti:
Jokainen ordinaali voidaan esittää yksikäsitteisesti määritellyllä tavalla "Cantorin normaalimuodossa". Siinä jokainen ordinaali esitetään ω:n ordinaalisten potenssien äärellisenä summana. Sitä ei kuitenkaan voida käyttää ordinaalien yleisen mmerkintätavan perustana, sillä esimerkiksi ε olisi määriteltävä itsensä avulla: ε = ω


title: Ordinaali

text: Nämä eivät kuitenkaan noudata kaikkia luonnollisilla ja myös reaaliluvuilla päteviä laskulakeja. Niinpä seuraavat säännöt eivät päde ordinaalien laskutoimituksille:


title: Ordinaali

text: Ordinaaleille voidaan määritellä myös niin sanotut "luonnolliset" aritmeettiset operaatiot. Nämä ovat vaihdannaisia, mutta eivät jatkuvia.


title: Ordinaali

text: Nimbereiksi tulkittuina ordinaaleilla voidaan suorittaa myös nimberien aritmeettisia laskutoimituksia.


title: Ordinaali

text: Jokaiseen ordinaaliin liittyy tietty kardinaaliluku, sen kardinaliteetti. Jos kahden ordinaalin välillä on bijektio (esimerkiksi ω=1+ω ja ω+1>ω), niihin liittyy sama kardinaali. Jokaisella hyvinjärjestetyllä ordinaalilla, jolla on järjestystyyppinään jokin ordinaali, on sama kardinaliteetti kuin tällä ordinaalilla. Pienintä annettuun kardinaaliin liittyvää ordinaalia sanotaan tämän kardinaalin "initiaaliseksi ordinaaliksi". Jokainen äärellinen ordinaali eli luonnollinen luku on initiaalinen, eikä millään muulla ordinaalilla ole samaa kardinaliteettia. Mutta useimmat äärettömät ordinaalit eivät ole initaalisia, sillä moniin äärettömiin ordinaalehin liittyy sama kardinaliteetti. Valinta-aksiooma on yhtäpitävä sen kanssa, että jokainen joukko voidaan hyvinjärjestää, toisin sanoen jokaisella kardinaalilla on initiaalinen ordinaali. Teorioissa, joihin sisältyy valinta-aksiooma, jokaisen joukon kardinaaliluvulla on initiaalinen ordinaali. Kardinaalit voidaankin käsittää ordinaalien erikoistapauksiksi samastamalla ne initiaalisten ordinaaliensa kanssa, sillä jokainen joukko on yhtä mahtava jonkin (Neumannin mukaan määritellyn) orbitaalin kanssa. Täten ordinaali on kardinaali, jos ja vain jos se ei ole yhtä mahtava minkään itseään pienemmän ordinaalin kanssa.


title: Ordinaali

text: Yleensä α:nnelle äärettömälle ordinaalille käytetään merkintää formula_47. Sen kardinaliteettia merkitään formula_48. Esimerkiksi ω:n eli ω:n kardinaliteetti on formula_49, joka on myös ω:n ja ε:n kardinaliteetti, sillä nämäkin ovat numeroituvia ordinaaleja. Niinpä jos valinta-aksiooma hyväksytään, ω voidaan samastaa formula_49, paitsi että merkintää formula_49 käytetään, kun on kysymys kardinaaleista ja merkintää ω, kun on kysymys ordinaaleista. (Eri merkintöjä käytetään, koska esimerkiksi formula_52 = formula_49 kardinaalina, mutta formula_54 ordinaalina). Samoin formula_55 on pienin ylinumeroituva ordinaali (sen osoittamiseksi, että sellainen on olemassa, voidaan tarkastella luonnollisten lukujen hyvinjärjestysten ekvivalenssiluokkia: jokainen sellainen määrittelee numeroituvan ordinaalin, ja formula_55 on tämän joukon järjestystyyppi), formula_57 on pienin ordinaali, jonka kardinaliteetti on suurempi kuin formula_58 ja niin edelleen, ja formula_59 on ordinaalien formula_60 raja-arvo, kun arvot "n" ovat luonnollisia lukuja (jokainen kardinaalien raja-arvo on kardinaali, ja niin ollen tämä raja-arvo on itse asiassa ensimmäinen kardinaali, joka on suurempi kuin formula_60).


title: Ordinaali

text: Cantor käytti kardinaliteettia ordinaalien luokitteluun. Hän nimitti luonnollisia lukuja ensimmäiseksi lukuluokaksi, ordinaaleja, joiden kardinaliteetti on formula_49 eli numeroituvasti äärettömiä ordinaaleja toiseksi lukuluokaksi ja yleensä ordinaaleja, joiden kardinaliteetti on cardinality formula_63, "n":nneksi lukuluokaksi.


title: Ordinaali

text: Ordinaalin formula_7 kofinaalisuus on pienin ordinaali formula_28, joka on jonkin formula_7 "kofinaalisen" osajoukon järjestystyyppi. Joissakin teoksissa kofinaalisuuden käsite määritellään tai sitä käytetään vain rajaordinaaleille. Ordinaalien joukon tai minkä tahansa muun hyvinjärjestetyn joukon kofinaalisuus on tämän joukon järjestystyypin kofinaalisuus.


title: Ordinaali

text: Niinpä jokaiselle rajaordinaalille formula_7 on olemassa formula_28-indeksoitu aidosti kasvava jono, jonka raja-arvo on formula_7. Esimerkiksi ω²:n kofinaalisuus on ω, koska jonon ω·"m" raja-arvo, missä "m":n arvoina ovat kaikki luonnolliset luvut, on ω, ja yleensäkin jokaisen numeroituvan rajaordinaalin kofinaalisuus on ω. Myös ylinumeroituvan rajaordinaalin kofinaalisuus voi olla ω, esimerkiksi ordinaalilla formula_70, mutta sellaisella voi olla myös ylinumeroituva kofinaalisuus.


title: Ordinaali

text: Ordinaalin 0 kofinaalisuus on 0, Jokaisen seuraajaordinaalin kofinaalisuus on 1. Jokaisen rajaordinaalin kofinaalisuus on vähintään formula_71.


title: Ordinaali

text: Ordinaalia, jonka kofinaalisuus on yhtä suuri kuin ordinaali itse, sanotaan "säännölliseksi", ja kaikki sellaiset ovat initiaalisia ordinaaleja. Säännölisten ordinaalien raja-arvo on initiaalisten ordinaalien raja-arvo ja sellaisena aian initiaalinen, joskaan ei välttämättä eikä yleenä säännöllinen. Jos valinta-aksiooma hyväksytään, siitä seuraa, että formula_72 kaikilla α, ja edelleen että ordinaalit 0, 1, formula_71, formula_55 ja formula_57 ovat säännöllisiä, kun taas, 2, 3, formula_70 ja ω ovat esimerkkejä initiaalisista orbitaaleista, jotka eivät ole säännöllisiä.


title: Ordinaali

text: Jokaisen ordinaalin "α" kofinaalisuus on säännöllinen ordinaali, toisin sanoen "α":n kofinaalisuuden kofinaalisuus on sama kuin "α":n kofinaalisuus. Toisin sanoen kofinaalisuusoperaatio on idempotentti.


title: Ordinaali

text: Esimerkkinä "hyvin suuresta" äärettömästä, mutta vielä numeroituvasta ordinaalista voidaan mainita ε. Se on pienin ordinaali, joka toteuttaa yhtälön formula_77, ja samalla jonon 0, 1, formula_71, formula_79, formula_80 jne. raja-arvo. Monet ordinaalit voidaan määritellä samaan tapaan jonkin ordinaalifunktion kiintopisteinä. Niinpä formula_81:tta sellaista ordinaalia, jolle pätee formula_77, merkitään formula_83, ja samaan tapaan voitaisiin yrittää löytää formula_81:s sellainen ordinaali, jolle formula_85 ja niin edelleen. Tätä voitaisiin yrittää järjestelmällisesti, mutta miten tahasa ordinaalit määritellään ja konstruoidaankin, aina on olemassa ordinaali, joka on juuri kaikkien tällä tavoin konstruoitujen ordinaalien yläpuolella Ehkä tärkein ordinaali, joka tähän tapaan rajoittaa konstruointijärjestelmää, on Churchin–Kleenen ordinaali formula_86 (joka on numeroituva siitä huolimatta, että sen nimessä esiintyy formula_55). Se on pienin ordinaali, jota tietyssä mielessä ei mitenkään voi esittää laskettavissa olevana funktiona. Myös formula_86:n alapuolella voidaan kuitenkin määritellä huomattavan laajoja ordinaaleja, jotka mittaavat eräiden formaalisten systeemien "todistusteoreettista vahvuutta"; niinpä esimerkiksi formula_89 mittaa Peanon aksioomeihin perustuvan aritmetiikan vahvutta. Voidaan myös määritellä ordinaaleja, jotka ovat suurempia kuin Churchin–Kleenen ordinaali ja joilla niilläkin on merkitystä useilla logiikan aloilla.


title: Ordinaali

text: Jokainen ordinaaliluku voidaan muodostaa topologiseksi avaruudeksi varustamalla se järjestystopologialla. Tämä topologia on diskreetti, jos ja vain jos ordinaali on numeroituva kardinaali, toisin sanoen enintään ω. Joukon ω + 1 osajoukko on avoin järjestystopologiassa, jos ja vain jos se joko on kofiniittinen (eli sen komplementti on äärellinen joukko) tai ω ei sisälly siihen alkiona.


title: Ordinaali

text: Järjestetyn joukon "A" osajoukko "B" on "alaspäin suljettu", jos kaikki "A":n alkiot, jotka ovat pienempiä kuin jokin "B":n alkio, ovat myös "B":n alkioita. Jos jokin ordinaalien joukko on alaspäin rajoitettu, se on itse ordinaali, pienin kyseiseen joukkoon kuulumaton ordinaali.


title: Ordinaali

text: Esimerkkejä:


title: Nakanoshima

text: Nakanoshima () on noin kolme kilometriä pitkä ja noin 50 hehtaarin laajuinen saari Osakan keskustassa. Se erottaa toisistaan Dojimagawa- ja Tosaborigawajoet. Edo-kaudella saarella oli asuttuja varastorakennuksia, joista myytiin riisiä eteenpäin. Saaren talous kukoisti, ja siitä tuli taloudellinen keskus 1800-luvulla rautatieverkoston kehittymisen jälkeen. Saari on edelleen taloudellisesti merkittävää aluetta, ja saarella on muun muassa Japanin pankin Osakan-konttori. Lisäksi saarella on Kansallinen kansainvälisen taiteen museo, Osakan tiedemuseo ja Osakan yliopiston kampusalue.


title: Bellaria-Igea Marina

text: Bellaria-Igea Marina on Adrianmeren rannalla, Riminin maakunnassa, Emilia-Romagnan alueella sijaitseva italialainen kunta. Kunta on vanha kalastajakylä, joka on nykyään matkailijoiden suosiossa.


title: Bellaria-Igea Marina

text: Kunnan nähtävyyksiä on 1600-luvulta oleva "Torre Saracena", joka on turkkilaisia merirosvoja vastaan rakennettu puolustustorni. Kirkkovaltio rakensi puolustustorneja pitkin rannikkoaan suojelemaan asukkaitaan. Tornissa on nykyään museo, "Museo delle Conchiglie", jossa on nähtävillä erilaisia simpukankuoria, nilviäisiä, meren eliöiden luurankoja, koralleja, piikkinahkaisia, äyriäisiä sekä kilpikonnan kuoria.


title: Bellaria-Igea Marina

text: Kunnan keskustassa oleva 40 hehtaarin laajuinen puisto, "Parco del Gelso", on suosittu vapaa-ajanviettopaikka. Puiston 3 hehtaarin kokoinen järvi on vanha käytöstä poistettu louhos.


title: Suomuvatsamanikki

text: Suomuvatsamanikki ("Lonchura kelaarti") on loistopeippojen heimoon kuuluva varpuslintu.


title: Suomuvatsamanikki

text: Suomuvatsamanikkia tavataan Intiassa ja Sri Lankassa. Sen kannankehitys on vakaa, ja se on luokiteltu elinvoimaiseksi.


title: Hannu Valtonen (kirjailija)

text: Hannu Valtonen on suomalainen upseeri, museonjohtaja ja ilmailukirjailija.


title: Hannu Valtonen (kirjailija)

text: Hän on toiminut Keski-Suomen ilmailumuseon johtajana. Vuonna 2006 hän väitteli Jyväskylän yliopistosta tohtoriksi museologiasta aiheenaan "Tavallisesta kuriositeetiksi. Kahden Keski-Suomen Ilmailumuseon Messerchmitt Bf 109-lentokoneen museoarvo". Kirjailijana hän on ollut tuottelias, ja lisäksi hän on suomentanut useita ilmailukirjoja.


title: Hannu Valtonen (kirjailija)

text: Hannu Valtonen kirjoitti ylioppilaaksi Savonlinnan lyseosta 1962. Hän suoritti Kadettikurssin numero 51 Ilmasotalinjan ja Taistelukoulun Esiupseerikurssin numero 32. Hän on esiupseeri ja toiminut lentoupseerina ilmavoimissa vuosina 1964 ja 1967–1980.


title: Suomumanikki

text: Suomumanikki ("Lonchura punctulata") on loistopeippojen heimoon kuuluva varpuslintu.


title: Suomumanikki

text: Suomumanikkia tavataan luonnonvaraisena laajalla alueella Aasian etelä- ja kaakkoisosissa. Sen kannankehitys on vakaa, ja se on luokiteltu elinvoimaiseksi.


title: Valkovatsamanikki

text: Valkovatsamanikki ("Lonchura leucogastra") on loistopeippojen heimoon kuuluva varpuslintu.


title: Valkovatsamanikki

text: Valkovatsamanikkia tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Sen kannankehitys on vakaa, ja se on luokiteltu elinvoimaiseksi.


title: Tiikerisalamanteri

text: Tiikerisalamanteri ("Ambystoma tigrinum") on "Ambystoma"-sukuun kuuluva pyrstösammakkolaji. Se liikkuu öisin. Normaalia suuremmat yksilöt saattavat tappaa pienempiä yksilöitä. Laji jaettiin aiemmin kuuteen alalajiin. Niistä viisi luetaan nykyään kuuluvaksi toiseen lajiin "Ambystoma mavortium", jolloin tiikerisalamanterista jää jäljelle vain aiemmin alalajina pidetty idäntiikerisalamanteri ("A. t. tigrinum").


title: Tiikerisalamanteri

text: Tiikerisalamanterin pääväri on musta tai ruskea ja siinä on keltaisesta oliivinvihreän vaihtelevia pilkkuja tai läikkiä. Kuviot vaihtelevat suuresti populaatioiden välillä. Pää on suuri ja silmät ovat pienet.


title: Tiikerisalamanteri

text: Tiikerisalamanteria tavataan New Yorkista itärannikkoa pitkin etelässä Floridaan ja lännessä Nebraskaan, Kansasiin ja Etelä-Texasiin. Sitä ei elä Appalakeilla. Sitä esiintyy aavikolla, ruohostomailla ja myös metsissä.


title: Tiikerisalamanteri

text: Koiraan siittiöt sijaitsevat siittiökotelossa, jonka avulla se siirtää ne parittelun aikana naaraaseen. Naaras munii keväällä veteen, paikkaan, missä on oksia tai ruohoa. Toukat saattavat talvehtia vedessä.


title: Tiikerisalamanteri

text: Tiikerisalamanteri syö selkärangattomia ja pieniä selkärankaisia eläimiä.


title: Kita-ku (Osaka)

text: Kita-ku () on yksi Osakan kaupungin 24:stä suuralueesta. Se muodostaa nimensä mukaisesti (”pohjoinen”) Osakan keskustan pohjoisosan. Suuralue rajautuu jokiin kolmelta sivulta: pohjoisessa Yodogawaan, idässä Ōkawaan ja etelässä Tosaborigawaan. Sen länsipuolella on Fukushiman suuralue. Kitan suuralueen pinta-ala on 10,33 neliökilometriä ja siellä on 113 135 asukasta (vuonna 2012).


title: Kita-ku (Osaka)

text: Osakan rautatieasema sijaitsee Kitan suuralueella. Se on huomattava liikenteen solmukohta, jota palvelevat myös Hankyū- ja Hanshin-rautatiet. Aseman ympärille on kohonnut korkeiden rakennusten toimistokaupunginosa huvittelumahdollisuuksineen ja suurine tavarataloineen. Aivan tämän alueen eteläpuolella Dōjima- ja Tosaborijoen välissä on Nakanoshiman pitkänomainen saari, jolla sijaitsee useita merkittäviä rakennuksia, kuten kaupungin hallintorakennuksia ja pankkeja, sekä Nakanoshiman puisto.


title: Kita-ku (Osaka)

text: Suuralueen itäosan merkittäviin nähtävyyksiin kuuluu Tenjinbashin pitkä ostoskäytävä, joka johtaa Ōsaka Tenman-gūn pyhäkölle. Ōgawa-joen varsi alueen itäreunalla on vuorostaan keväisin suosittu kirsikankukkien katselupaikka. Historiallisesti Kitan alueella sijaitsi yksi Osakan kolmesta vanhasta kaupunginosasta, Tenmagumi, ja alueella on edelleen perinteistä käsityökulttuuria.


title: Kita-ku (Osaka)

text: Kitan suuralueella on useita museoita. Nakanoshiman saarella sijaitsevat Itämaisen keramiikan museo, Osakan tiedemuseo ja Osakan kansallinen taidemuseo; lisäksi Kitassa toimivat Osakan lastenmuseo, Osakan asuntomuseo ja Japanin rahapajan museo. Nakanoshiman saarella on myös vuonna 1918 rakennettu punatiilinen Ōsaka-shi chūō kōkaidō ("Osaka City Central Public Hall").


title: Markku Seppälä

text: Markku Tapio Seppälä (s. 1936, Helsinki) on suomalainen synnytys- ja naistentautien erikoislääkäri. Hän valmistui lääketieteen lisensiaatiksi vuonna 1964 ja lääketieteen ja kirurgian tohtoriksi vuonna 1965. Seppälä on vuonna 1962 alkaneen tutkimustoimintansa aikana julkaissut n. 500 vertaisarvioitua tutkimusta kansainvälisissä sarjoissa, mukana yhteistöitä kahden lääketieteen tai fysiologian Nobelin palkinnon saajan kanssa (Frederick Chapman Robbins ja Robert G. Edwards). Markku Seppälälle myönnettiin Matti Äyräpään palkinto vuonna 1981 sikiön kehitysproteiineja koskevista tutkimuksistaan.


title: Markku Seppälä

text: Seppälä toimi HYKSin Naistenklinikalla apulaislääkärinä vuosina 1966-1969, apulaisylilääkärinä vuosina 1970-1975 ja apulaisprofessorina vuosina 1976-1978. Suomen Akatemian tutkijaprofessorina hän toimi vuosina 1978 ja 1980 ollen välillä vierailevana professorina St Bartholomew's Hospitalissa Lontoossa vuosina 1979-1980. Seppälä oli synnytys- ja naistentautiopin professorin virassa Helsingin yliopistossa vuosina 1979-2001 ja ylilääkärinä HYKSin Naistenklinikassa vuosina 1980-1999.


title: Markku Seppälä

text: Seppälä on ollut monien kansainvälisten tieteellisten julkaisusarjojen toimittajana ja toimituskunnan jäsenenä, sekä professuuriasiantuntijana Stanfordin, Sydneyn ja Valencian yliopistoissa sekä Bangaloren tiedeinstituutissa. Hän on toiminut myös WHO:n (Maailman_terveysjärjestö) asiantuntijana Genevessä 1980-luvulla (kohtuperäiset verenvuodot), 1990-luvulla (koeputkihedelmöitys) ja 2000-luvulla (raskauden ehkäisy). Seppälä on toiminut Population Councilin (New York) Board of Trustees -hallinnossa vuosina 1984-1993. Hän on toiminut lisääntymislääketieteen yksiköiden toiminnan arvioijana Singaporen valtion yleisessä sairaalassa vuonna 1995 ja Mayo-klinikassa Yhdysvalloissa vuonna 1998.


title: Markku Seppälä

text: Suomen Gynekologiyhdistyksen puheenjohtajana Seppälä toimi vuosina 1983-1985 ja Suomen syöpäyhdistyksen puheenjohtajana vuosina 1988-1991. Kansainvälisen gynekologiyhdistysten liiton (FIGO) hallituksessa Seppälä toimi vuosina 1985-2003, mistä ajasta FIGO:n presidenttinä vuosina 1997-2000. Helsingin yliopiston edustajana HYKSin hallituksessa Seppälä toimi vuosina 1991-1992, ja HUSin (Helsingin ja Uudenmaan sairaanhoitopiiri) hallituksessa vuosina 1999 - 2001. Helsingin yliopiston tohtoripromootiossa vuonna 2000 Seppälä toimi promootiotoimikunnan puheenjohtajana ja promottorina.


title: Markku Seppälä

text: Suomalainen Tiedeakatemia on kutsunut hänet jäsenekseen vuonna 1982, ja belgialaisen Liègen yliopiston kunniatohtoriksi Seppälä on kutsuttu vuonna 1995. Hän on myös Suomen, Yhdysvaltojen (ACOG), Brasilian, Chilen, Italian, Romanian, Puolan ja Chicagon gynekologiyhdistyksen sekä British Fertility Societyn, Royal College of Obstetricians and Gynaecologists] -järjestön (Fellow ad eundem, Lontoo 1989) ja Society for Gynecological Investigation (Washington, DC, USA 1995) kunniajäsen. Hänelle on myönnetty HYKSin kultainen ansiomitali vuonna 1999, Suomen Valkoisen Ruusun ritarikunnan I luokan ritarimerkki ja Suomen Leijonan ritarikunnan komentajamerkki. V. 2016 Markku Seppälä kutsuttiin ESHRE:n (European Society of Human Reproduction and Embryology) kunniajäseneksi.


title: Super-Suikkis

text: Super-Suikkis oli Seinäjoella vuoden 1971 paikkeilla muodostettu rockyhtye, joka voitti Nuorison taidetapahtuman big band -sarjan ja pian sen jälkeen pop-yhtyeitten Suomen-mestaruuden vuonna 1972. Sen kantavana voimana oli aluksi Esko ”Suikki” Jääskä, ja hänen lähdettyä perustamaan uutta Bestsellers Orchestraa Super-Suikkiksen johdossa jatkoi saksofonisti Martti Jalava.


title: Super-Suikkis

text: Super-Suikkis oli jatkoa vuonna 1967 perustetulle pienemmälle Suikkis-kokoonpanolle. Super-Suikkis ja Bestsellers Orchestra olivat kokoonpanoltaan noin kymmenjäsenisiä ja sisälsivät myös puhallinsektion. Ohjelmistona oli cover-versioita vastaavanlaisella kokoonpanolla esiintyneiden kansainvälisten esikuvien musiikista, kuten Blood, Sweat & Tears, Chicago ja monet soul-laulajat.


title: Super-Suikkis

text: Vuodenvaihteessa 1972–1973 Super-Suikkiksessa soittivat trumpetisti ja sovittaja Jääskän lisäksi Irma Risku (trumpetti), Veli-Matti Vaivila, Jukka Hirvonen ja Martti Jalava (saksofonit), Mikko Jääskä (kitara), Heikki Hyvönen (sähköurut), Paavo Sillanpää (basso), Juhani Kaukosalo (rummut), Peppi Seraidaris (lyömäsoittimet) sekä Jorma Heikkilä (laulu). Toisinaan laulusolistina toimi Suikki Jääskän vaimo Raya eli Raija Jääskä.


title: Super-Suikkis

text: "Helsingin Sanomien" Julius Heikkilä kirjoitti maaliskuussa 1973 Suikkiksen erikoisen pukeutumisen tuovan mieleen jazz-eksentrikko Sun Ran, mutta musiikin olevan helposti popiksi tunnistettavaa, etupäässä cover-versioita muiden kappaleista. Tuolloin ohjelmistossa oli erityisen monta afrorock-yhtye Osibisan kappaletta.


title: Super-Suikkis

text: Super-Suikkiksen ja Bestsellers Orchestran eri puolille Suomea hajaantuneita entisiä muusikoita kokoontui syksyllä 2010 Seinäjoelle yhtä konserttia varten. Heistä kuusi päätti jatkaa vakituisemminkin nimellä "Soulful of Blues with Soul Sisters and Downtown Horns" (SOB).


title: Super-Suikkis

text: Super-Suikkiksen musiikkia kuullaan Sibelius-akatemian rytmimusiikin tutkimusyksikön vuonna 2009 julkaisemalla kokoelma-albumilla "Lakeuden tango ja Bothnia Punk".


title: Henri Guisan

text: Henri Guisan (21. lokakuuta 1874 Mézières – 7. huhtikuuta 1960 Pully) oli sveitsiläinen sotilas, joka toimi Sveitsin armeijan kenraalina ja ylipäällikkönä toisen maailmansodan aikana. Sveitsi oli koko sodan ajan puolueeton, mutta valmistautui torjumaan mahdollisen Saksan ja sen liittolaisten hyökkäyksen.


title: Henri Guisan

text: Guisan opiskeli useissa yliopistoissa Sveitsissä ja ulkomailla, ja suoritti tutkinnon maataloustieteessä, mutta ryhtyi lopulta sotilasuralle. Hänet ylennettiin vuonna 1921 everstiksi Sveitsin armeijassa ja nimitettiin 1926 1. divisioonan, 1932 toisen armeijakunnan ja 1933 ensimmäisen armeijakunnan komentajaksi. Guisan valittiin kenraaliksi ja nimitettiin ylipäälliköksi elokuussa 1939, aivan maailmansodan puhkeamisen alla. Hän kohosi lähes kansallissankariksi pidettyään 25. heinäkuuta 1940 upseereilleen kannustuspuheen symbolisesti merkittävällä Rütlin ylängöllä, jossa Sveitsin vanha valaliitto legendan mukaan perustettiin vuonna 1291. Sveitsin jäätyä akselivaltiojen ympäröimäksi Guisan laati niiden hyökkäyksen varalta puolustussuunnitelman, jossa vihollisen hyökätessä raja-alueet olisi hylätty ja armeija olisi vetäytynyt Alppien muodostamalle luonnolliselle puolustuslinjalle turvatakseen maan sisäosat. Sveitsiin ei kuitenkaan hyökätty sodan aikana. Guisan vetäytyi palveluksesta vuonna 1945.


title: Vaaleanpunaisen pantterin poika

text: Vaaleanpunaisen pantterin poika on vuonna 1993 ensi-iltansa saanut Blake Edwardsin ohjaama elokuva.


title: Vaaleanpunaisen pantterin poika

text: Tämä oli Blake Edwardsin viimeinen 'Vaaleanpunainen pantteri'-elokuvaohjaus.


title: Revelations: Persona

text: Revelations: Persona () on japanilainen Atluksen suunnittelemaan "Megami Tensei" -pelisarjaan kuuluvan "Shin Megami Tensei: Persona" -pelisarjan ensimmäinen peli. Pelin pääelementit perustuvat jungilaiseen psykologiaan.


title: Revelations: Persona

text: Vuonna 2009 pelistä julkaistiin PlayStation Portablelle uusi versio nimellä Shin Megami Tensei: Persona. Tämä versio julkaistiin alkuperäisversiosta poiketen myös Euroopassa. Siinä oli uudelleen suunniteltu käyttöliittymä, uusia välinäytöksiä sekä useampi vaikeusaste. Lisäksi peli sisälsi enemmän ääninäyttelyä, kun alkuperäisversiossa hahmoilla oli pelkkiä ääniefektejä taisteluissa ja Filemon oli ainut, joka puhui.


title: Revelations: Persona

text: "Megami Tensei"- ja "Shin Megami Tensei" -peleissä taistellaan kutsumalla demoneita. Mutta "Persona"-peleissä pelaajilla on käytössä nujakointi- tai tuliaseita. Taikahyökkäysiin käytetään Persoonia ("Persona"), olentoja, jotka ovat "persoonallisuuden ruumiillistumia". Suurin osa Persoonista perustuu eri tarusankareihin, jumaliin tai demoneihin, ja ne luokitellaan Tarot-korttien isojen arkanoiden ("Major Arcana") mukaan.


title: Revelations: Persona

text: Pelialueena toimivassa kaupungissa paikasta toiseen siirrytään kaupunkia esittävän karttamaisen näkymän kautta. Kullakin kaupungin alueilla kuljettaessa rakennukset ja sokkelomaiset rakenteet näytetään ensimmäisen persoonan näkökulmasta.


title: Revelations: Persona

text: Demonien kohtaaminen tapahtuu pelissä lähinnä sattumanvaraisesti. Kamppailessaan demoneita vastaan pelaaja ohjailee omalla vuorollaan yksitellen jokaista ryhmänsä ("Party") jäsentä. Pelaaja voi ohjata hahmoa hyökkäämällä joko aseellaan tai Persoonallaan, tai yrittämällä puhua viholliselle.


title: Revelations: Persona

text: Persoonia käyttäessään kukin hahmo voi kantaa mukanaan kolmea Persoonaa. Pelaaja voi saada käyttöönsä vahvempia Persoonia yhdistämällä niitä loitsukorttien kanssa paikassa nimeltä Samettihuone ("Velvet Room"). Loitsukortteja voi saada vain puhumalla vihollisille, mutta pomovastuksille tai vihamielisille ihmisille pelaaja ei voi puhua.


title: Revelations: Persona

text: Peli sijoittuu Mikage-chon kaupunkiin (amerikkalaisessa PlayStation-versiossa Lunarvale). St. Hermelin lukiossa, missä protagonisti ja hänen luokkatoverinsa Masao "Mark" Inaba, Kei Nanjo, Hidehiko "Brown" Uesugi, Yuka Ayase, Eriko "Elly" Kirishima ja Yukino Mayuzumi kokeilevat peliä nimeltä "Persoona". Pelin aikana heidän eteensä ilmestyy aavemainen tyttö ja opiskelijat menettävät tajuntansa. Protagonisti tapaa olennon nimeltä Filemon.


title: Revelations: Persona

text: Opiskelijoiden luokkatoveri, Maki Sonomura, on ollut sairaalassa jo jonkin aikaa. Eräänä päivänä heidän käydessään siellä salaperäisen Reiji Kidon kanssa tapahtuu maanjäristys ja kuolleet potilaat muuttuvat zombeiksi. Nanjon hovimestari, Yamaoka, saa surmansa. Yhtäkkiä opiskelijat herättävät omat Persoona-voimansa ja kutsuvat mytologisia hahmoja taistelemaan zombeja vastaan. Filemon selittää pyhäkön luona mistä on kysymys, mutta tämän jälkeen miehet yhtiöstä nimeltä SEBEC ("Saeki Electronics & Biological & Energy Corporation") ampuvat Makin äitiä.


title: Revelations: Persona

text: Kaupunki joutuu demonien valtaan ja lukio on ainut turvallinen rakennus. Yhtäkkiä Maki ilmestyy koululle ja herättää oman Persoonansa. Ryhmä vapauttaa myös Kein ja Hidehikon, jotka ovat poliiseiksi naamioituneiden demonien vankeina. He kohtaavat SEBECin johtajiin kuuluvan Takahisa Kandorin, joka oli vastuussa kaikista tapahtumista todellisuuksien rajoja murtavan DEVA ("Dimension Variable Accelerator System") -järjestelmän kautta. Laitteen toimintahäiriön seurauksena he päätyvät paikkaan, joka näyttää 6 kuukauden takaiselta Mikage-cholta, mutta toinen maailma, josta Maki väittää "olevansa kotoisin". Tässä maailmassa he kohtaavat kaksi salaperäistä tyttöä nimeltä Aki ja Mai.


title: Revelations: Persona

text: Taisteltuaan demoneita vastaan jonkin aikaa opiskelijat suuntaavat kohti SEBECin rakennusta päästäkseen todelliseen maailmaan. Kandori on ehtinyt DEVAn avulla ottaa ihmiset hallintaansa. Yhtäkkiä hän joutuu oman Persoonansa, Nyarlathotepin, valtaan, mutta hänet onnistutaan silti voittamaan. Ennen kuolemaansa Kandori paljasti liittäneensä DEVAn Makin mieleen ja näin luonut hänelle oman maailmansa. Lisäksi paljastuu, että heidän mukanaan kulkenut Maki sekä Aki ja Mai olivat varjoja todellisen Makin sydämestä. Makin todellinen minä oli Sielujen meressä.


title: Revelations: Persona

text: Todellisen Makin palattua ryhmä matkaa Avidya-maailmaan, jossa he kohtaavat Pandoran, Makin tyhjän muodon, joka aikoi käyttää DEVAa luodakseen tyhjyyden maailman. Mutta Pandora kukistetaan ja hän yhdistyy takaisin Makiin, minkä jälkeen ryhmä palaa todelliseen maailmaan.


title: Revelations: Persona

text: Alkuperäisen PlayStation-version japanilaisjulkaisussa, mutta PSP-versiossa myös Pohjois-Amerikan ja Euroopan julkaisuihin sisältyy vaihtoehtoinen tarina nimeltä Lumikuningatar ("Snow Queen"). Pelaaja voi pelissä valita pelin aikana voi Kandorin ja SEBECin jahtaamisen sijasta selvittää erään St. Hermelin lukiossa olevan naamion mysteeriä.


title: Revelations: Persona

text: Luokanvalvoja Takami joutuu Lumikuningatar-naamiossa elävän pahan hengen valtaan ja kyseinen henki alkaa jäädyttää St. Hermelin lukiota ja nostaa esiin kolme tornia asettaen niiden vartijoiksi Naamion kolme edellistä uhria. Filemon antaa Persoonan-käyttäjille tehtäväksi etsiä Demonipeilin palaset, joilla vapauttaa neiti Takami. Henki paljastuu lopulta Tomomi Fujimoriksi, Takamin ystäväksi tämän lukioajoilta, joka puolestaan oli ollut pahan Yön kuningattareksi kutsutun hengen vallassa.


title: My Soul for His Glory

text: My Soul for His Glory on suomalaisen black metal -yhtye Behexenin kolmas studioalbumi. Se julkaistiin vuonna 2008 levymerkillä Hammer of Hate.


title: Bestsellers Orchestra

text: Bestsellers Orchestra (BSO) oli Seinäjoella vuoden 1974 paikkeilla muodostettu yhtye, jonka kantavana voimana oli perustamansa Super-Suikkis-yhtyeen jättänyt Esko ”Suikki” Jääskä. Bestsellers Orchestra oli Super-Suikkiksen tavoin kokoonpanoltaan iso, parhaimmillaan 21 muusikkoa taustalaulajineen, puhallinsektioineen ja kaksine rumpaleineen. Ohjelmistona oli cover-versioita ”afro-rock”-yhtyeiden kuten Santanan ja Osibisan kappaleista.


title: Bestsellers Orchestra

text: Bestsellers Orchestran laulusolistina toimi Esko Jääskän vaimo Raija, taiteilijanimeltään Raya.


title: Bestsellers Orchestra

text: Raya ja Bestsellers Orchestra julkaisi yhden singlen 1974 ja toisen 1984. Yhtyeen jäseniä vuoden 1984 levytyksessä olivat Teija Jääskä ja Birgitta Viitamäki (laulu), Martti Åkerman ja Matti Järvinen (rummut), Ari Yli-Peltomaa (bassokitara), Yrjö Koskimäki ja Pertti Pitkäkoski (kitara), Esko Jääskä, Pentti Keskimäki, Timo Laitila, Juha Latva-Pietilä ja Juha Haapamäki (puhaltimet) sekä Mikko Jääskä ja Lauri Kukko (kosketinsoittimet).


title: Bestsellers Orchestra

text: Super-Suikkiksen ja Bestsellers Orchestran eri puolille Suomea hajaantuneita entisiä muusikoita kokoontui syksyllä 2010 Seinäjoelle yhtä konserttia varten. Heistä kuusi päätti jatkaa vakituisemminkin nimellä "Soulful of Blues with Soul Sisters and Downtown Horns" (SOB).


title: Lauri Kettunen (taloustieteilijä)

text: Lauri Kettunen (s. 30. kesäkuuta 1935 Kuhmoniemi, vuodesta 1937 alkaen Kuhmo) on suomalainen maatalousekonomisti. Hän oli vuodesta 1973 Maatalouden taloudellisen tutkimuslaitoksen markkinatutkimusosaston osastonjohtaja professorin arvolla. Hän tutki maatalouspolitiikka tilastomatemaattisin menetelmin, ja toinen hänen tutkimusaiheensa on ollut maatalouden tulevaisuus.


title: Lauri Kettunen (taloustieteilijä)

text: Kettunen kirjoitti ylioppilaaksi Nurmeksen yhteislukiosta vuonna 1954. Hän opiskeli Helsingin yliopistossa filosofisessa tiedekunnassa ja suoritti luonnontieteiden kandidaatin tutkinnon (1960) ja sen jälkeen valtiotieteellisessä tiedekunnassa, jossa hän suoritti valtiotieteiden kandidaatin tutkinnon (1965), valtiotieteiden lisensiaatin tutkinnon (1966) ja valtiotieteiden tohtorin tutkinnon (1968) kansantaloustieteessä. Hän opiskeli Northwestern Universityssä USA:ssa ASLA/Fulbright-stipendiaattina 1962-63 ja suoritti siellä Master of Arts tutkinnon kansantaloustieteessä.


title: Lauri Kettunen (taloustieteilijä)

text:
Kettunen toimi Maatalouden taloudellisessa tutkimuslaitoksessa erilaisissa tutkimustehtävissä vuosina 1959-68, Turun yliopistossa tilastotieteen apulaisprofessorin viranhoitajana 1968-70 ja Helsingin yliopiston kansantaloustieteen apulaisprofessorin viranhoitajana 1968-70. Vuonna 1970 hänet nimitettiin Helsingin yliopiston kansantaloustieteen apulaisprofessorin virkaan. Lukuvuonna 1972-73 hän oli ASLA/Fulbright stipendiaattina vierailevana tutkijana University of Pennsylvaniassa, Wharton Schoolissa. Hänet nimitettiin Maatalouden Taloudellisen Tutkimuslaitoksen markkinatutkimusosaston osastonjohtajaksi (professoriksi) alkaen 1. kesäkuuta 1973. Hän jäi eläkkeelle vuonna 1998. Hän oli Helsingin yliopiston maatalous-metsätieteellisen tiedekunnan maatalouspolitiikan dosentti vuosina 1979-98.
Kettunen on toiminut tutkimustyönsä ohessa monissa maatalouteen ja maatalouspolitiikkaan liittyvissä tehtävissä niin kotimaassa kuin kansainvälisissä järjestöissä kuten EU, OECD, FAO, ECE ja IPCC. Hän on ollut aktiivisesti mukana Pohjoismaiden maataloustutkijain yhdistyksen NJF ja Euroopan maatalousekonomistien yhdistyksen EAAE toiminnassa.


title: One Song

text: One Song on norjalaisen hip hop-duo Envyn kappale. Se julkaistiin heidän The Magic Soup and the Bittersweet Faces-debyyttialbumin ensimmäisenä ja ainoana singlenä. Kappale julkaistiin digitaalisesti ladattavana versiona 10. kesäkuuta 2011. Se pääsi Norjan singlelistan 19. sijalle. Kappaleelle on tehty myös neljän minuutin ja kolmenkymmenen sekunnin pituinen video, joka julkaistiin videopalvelu YouTubessa 2. elokuuta 2011.


title: One Song

text: Digitaalinen lataus


title: Kansainvälinen majakkaliitto

text: Kansainvälinen majakkaliitto IALA (, aiemmin "International Association of Lighthouse Authorities", ) on voittoa tuottamaton, hallituksista riippumaton kansainvälinen teknillinen järjestö, jonka tarkoituksena on edistää merenkulun turvallisuutta, taloudellisuutta ja suorituskykyä.


title: Kansainvälinen majakkaliitto

text: Tarkoituksensa toteuttamiseksi järjestö vaikuttaa merenkulun turvalaitteiden kehittämiseen ja yhtenäistämiseen maailmanlaajuisesti. Merenkulun turvalaitteella tarkoitetaan tässä yhteydessä mitä tahansa aluksen ulkopuolista laitetta, järjestelmää tai palvelua, jota käytetään parantamaan yksittäisen aluksen tai koko alusliikenteen turvallista ja tehokasta navigointia.


title: Kansainvälinen majakkaliitto

text:
Kansainvälinen majakkaliitto on perustettu vuonna 1957 luomaan pysyvä organisaatio teknillisille majakkakonferensseille, joita oli kutsuttu koolle vuodesta 1929 alkaen.
Sittemmin IALA:n toiminta on laajentunut myös muihin visuaalisesti havaittaviin merenkulun turvalaitteisiin, kuten vesiväylien merkintään poijujen ja loistojen avulla sekä radionavigaatiojärjestelmiin. Järjestö vaikuttaa myös alusliikennepalvelun (VTS), AIS-järjestelmän sekä elektronisten navigaatiojärjestelmien kehittämiseen ja standardointiin.


title: Kansainvälinen majakkaliitto

text: Kansainvälisen majakkaliiton toimipaikka sijaitsee Saint Germain en Layessä Ranskassa, 19 km länteen Pariisin keskustasta.


title: Kansainvälinen majakkaliitto

text: IALA tarjoaa puitteet tietojen ja kokemusten vaihtoon merenkulun turvalaitteista vastaaville viranomaisille, valmistajille, konsulteille, tieteellisille järjestöille ja oppilaitoksille.


title: Kansainvälinen majakkaliitto

text:
Vuonna 2014 järjestössä oli kansallisina jäseninä 77 merenkulun turvalaitteista vastaavaa viranomaista, 111 alan teollisuutta, jälleenmyyntiä ja konsultointia edustavaa teollisuusjäsentä, 49 liitännäisjäsentä kuten satamaa, tieteellistä järjestöä tai julkista laitosta sekä 43 kunniajäsentä. Suomesta kansallisena viranomaisjäsenenä on Liikennevirasto,
joka on myös IALA:n johtokunnan jäsen.


title: Kansainvälinen majakkaliitto

text: IALA julkaisee merenkulun turvalaitteita koskevia suosituksia, ohjeistuksia ja käsikirjoja.


title: Kansainvälinen majakkaliitto

text: Suositukset () ovat kansainvälisiin standardeihin rinnastettavissa olevia yksityiskohtaisia ohjeita IALA:n jäsenistölle kuinka jokin IALA:n tavoitteisiin liittyvä menettelytapa tai prosessi tulisi toteuttaa taikka miten merenkulun turvalaitteet on suunniteltava, kuinka ne pidetään toiminnassa ja kuinka niitä hallitaan. Esimerkkinä suositus E-106, joka koskee valoa heijastavan materiaalin käyttöä merenkulun viitoitusjärjestelmään kuuluvissa turvalaitteissa.


title: Kansainvälinen majakkaliitto

text: Ohjeistukset () antavat yksityiskohtaisia, perusteellisia tietoja ja näkökulmia jostain tietystä aiheesta. Ne kuvailevat vaihtoehtoisia toteutustapoja, parhaita käytäntöjä ja antavat ehdotuksia toteutustavoista.


title: Kansainvälinen majakkaliitto

text: Käsikirjat () tarjoavat sekä jäsenistölle, ulkopuolisille että alan kouluttajille yleiskuvan jostain laajemmasta aiheesta. Esimerkkejä käsikirjoista ovat mm. "Navguide", jonka liite A sisältää merenkulun viitoitusjärjestelmän kuvauksen, ja "VTS-käsikirja".


title: Behexen / Satanic Warmaster

text: Behexen / Satanic Warmaster on saman nimisten black metal -yhtyeiden split-albumi, joka julkaistiin vuonna 2008 levymerkillä Hammer of Hate.


title: Behexen / Satanic Warmaster

text: Behexen


title: Behexen / Satanic Warmaster

text: Satanic Warmaster


title: Nightside Emanations

text: Nightside Emanations on suomalaisen black metal -yhtye Behexenin neljäs studioalbumi. Se julkaistiin vuonna 2012 levymerkillä Debemur Morti Productions.


title: Nightside Emanations

text: Kaikki kappaleet sanoittanut Hoath Torog.


title: Pesäpallon naisten Suomen Cup 1990

text: Pesäpallon Suomen Cup järjestettiin naisille 12.kerran kesällä 1990. Kilpailun voitti Viinijärven Urheilijain SM-sarjajoukkue.


title: Pesäpallon naisten Suomen Cup 1990

text: Cup-mestarit 1990: Tiina Tammiruusu, Eeva Karttunen, Ulla Räsänen, Anu Turpeinen, Erna Kentala, Virpi Lappalainen, Marjut Huhtakangas, Sirpa Tikka, Outi Peippo ja Jutta Reijonen.


title: Pentti Kettunen (professori)

text: Pentti Olavi Kettunen (s. 1932) on suomalainen professori ja tekniikan tutkija. Hän on ollut Teknillisen korkeakoulun sivukorkeakoulun metalliteknologian professoriksi vuodesta 1969. Virka muuttui materiaaliopin professuuriksi vuonna 1973. Hän on tutkinut metalli- ja materiaalioppia, esimerkiksi MHD-generaattorin elektrodi- ja eristemateriaaleja. Hän virasta jäi eläkkeelle vuonna 1996.


title: Raya

text: Raya (oik. Raija Jääskä, o.s. Alenius, s. 1947) on suomalainen laulaja ja musiikkiteatterin esiintyjä. 1970-luvulla Raya näytteli muun muassa Tampereen Popteatterin musikaaleissa West Side Story ja Jesus Christ Superstar. Hän toimi laulusolistina pop-yhtyeissä kuten Matthews, Pastori Pohjalainen & Defiers, Apostolit, Woodoo, Super-Suikkis ja Bestsellers Orchestra.


title: Raya

text: Raya kiinnitettiin vuonna 1967 Lassi Kossilan tanssiorkesterin kakkossolistiksi. Vuonna 1969 Danny otti hänet ohjelmatoimistonsa D-Tuotannon listoille ja mukaan sen kesän Danny Show -kiertueelle. Samana vuonna Scandia julkaisi Rayan Jaakko Salon orkesterin kanssa tekemän esikoissinglen "Syliis saat mun puristaa / Pois tieni kääntyy". Levyn a-puolen suomenkielinen versio Dusty Springfieldin kappaleesta ”I Close My Eyes And Count To Ten” nousi pieneksi hitiksi. Levytysura ja yhteistyö Dannyn kanssa päättyi kuitenkin pian Stump-lehdessä julkaistuihin bikinikuviin. Toisen singlensä Raya pääsi tekemään 1974. "Mies, joka myi maailman / Suostun kun rock´n´roll soi" -julkaisun a-puoli oli Vexi Salmen suomennos David Bowien laulusta ”The Man Who Sold the World”.


title: Raya

text: 1970-luvun alkupuolella Raya lauloi aviomiehensä Esko Jääskän rock-yhtyeiden Super-Suikkis ja Bestsellers Orchestra solistina. Vuodesta 1978 hän esiintyi Seinäjoen kaupunginteatterin musiikkinäytelmissä "Lemmenlakko, Monte Christon kreivi" ja "Puhtaana käteen". Jyväskylän kaupunginteatterissa hän esiintyi näytelmässä "Mustalaisleiri muuttaa taivaaseen". 1990-luvulla hän on tehnyt ääninäyttelijän työtä Disney-animaatiossa Leijonakuningas.


title: Raya

text: Vuonna 1982 Raya sijoittui kahdeksanneksi MTV:n Syksyn sävel -kilpailussa diskotyylisellä laululla ”Harhaa”. Sen singlejulkaisun b-puolella on kappale ”Aika vie haavat”. Vuonna 1984 Raya, Suikki ja Bestsellers Orchestra julkaisi omakustanteena singlen "Do You Know / Changes In The Wind".


title: Whore of Bethlehem

text: Whore of Bethlehem on suomalaisen black metal -yhtye Archgoatin esikoisalbumi. Se julkaistiin vuonna 2006 levymerkillä Hammer of Hate.


title: Pertti Kettunen

text: Pertti Eemil Kettunen (s. 1935) on suomalainen professori ja taloustieteilijä. Hän oli 1972–1993 Jyväskylän yliopiston taloustieteen professori ja ensimmäinen alan professori Jyväskylässä. Hän tutki yritystoimintaa ja erityisesti pienyrityksiä sekä laskentatointa ja rahoitusta. Ennen vakinaistamista hän oli vuodesta 1969 vt:nä.


title: Eino Vänttinen

text: Eino Julius Vänttinen (13. huhtikuuta 1897 Joroinen – 24. elokuuta 1973 Loimaa) oli Suomen puolustusvoimien everstiluutnantti ja sodanaikainen jalkaväkirykmentin komentaja.


title: Eino Vänttinen

text: Vänttinen osallistui vuoden 1918 sotaan Karjalan ryhmän toisessa divisioonassa ja kävi tämän jälkeen Viipurin 2. upseerikokelaskurssin. Tämän jälkeen hän palveli Viestirykmentissä ja kävi Kadettikoulun kuuntelukurssin 1922-1923 sekä kapteenikurssin 1928. Hän jatkoi Viestirykmentissä komppanianpäällikkönä ja aliupseerikoulun johtajana.


title: Eino Vänttinen

text: Talvisodan sytyttyä hän komensi Erillinen pataljoona 5:ttä. Välirauhan aikana hän toimi mm. JR 4:n komentajana. Jatkosodan syttyessä hänet määrättiin mm. Käkisalmen suunnalla taistelleen Jalkaväkirymentti 43:n komentajaksi. Hyökkäysvaihene päätyttyä rykmentti lakkautettiin ja Vänttinen siirrettiin koulutustoimiston päälliköksi ja toimi sittemmin koulutuskeskuksen ja aliupseerikoulun johdossa. Vuoden 1944 torjuntataistelujen alettua Vänttinen nimitettiin väliaikaisesti JR 49:n komentajaksi. Sodan jälkeen hän toimi linnoitusupseerina, henkilötäydennyskeskuksen päällikkönä ja JR 1:n aliupseerikoulun johtajana sekä pataljoonankomentajana. Myöhemmin Vänttinen on toiminut mm. opettajana Loimaalla.


title: Eino Vänttinen

text: Ylennykset: vänrikki 12.8.1919, luutnantti 16.5.1921, kapteeni 1928, majuri 30.11.1932, everstiluutnantti 29.11.1940.


title: Coriano

text: Coriano on Riminin maakunnassa, Emilia-Romagnan alueella sijaitseva italialainen kunta.


title: Coriano

text: Coriano on kokenut vuosisatojen aikana useita hallitsijoita. Se on ollut umbrien, etruskien ja roomalaisten siirtokuntana. Myöhemmin Corianon valloittivat sekä Malatestan - että Borgian suvut, venetsialaiset, Espanjan armeija ja Kirkkovaltio. Vuonna 1528 paavi Klemens VII lahjoitti Corianon Sassatellin perheelle Imolasta palkkioksi avusta Malatestan sukua vastaan.


title: Coriano

text: Syyskuussa vuonna 1944 Corianossa käytiin Toiseen maailmansotaan liittynyt taistelu, jossa liittoutuneiden tarkoituksena oli vapauttaa Rimini sekä Pohjois-Italia. Taistelu oli verinen ja siinä kuoli 1940 brittisotilasta liittolaisineen, jotka ovat haudattuina paikalliseen hautausmaahan.


title: Coriano

text: Corianon ympäristö on kaunista maaseutua oliivilehtoineen, vehnäniittyineen ja lukuisine viinitarhoineen. Aluetta kutsutaan seitsemän linnan kunnaksi, ja siellä onkin nähtävyytenä seitsemän keskiaikaista linnaa. Tärkein niistä on kunnostettu Corianon linna. Muita linnoja ovat Cerasolo, Passano, Mulazzano, Besanigo, Monte Tauro ja Vecciano.


title: The Light-Devouring Darkness

text: The Light-Devouring Darkness on Archgoatin toinen studioalbumi, joka julkaistiin 7. helmikuuta 2009.


title: Stadion

text: Stadion on rakennus tai rakennelma, jossa järjestetään pääosin ulkoilmatapahtumia kuten urheilukilpailuja tai konsertteja. Stadion muodostuu yleensä kentästä tai lavasta ja sitä ympäröivästä rakenteesta, jossa yleisö voi seurata tapahtumaa joko seisten tai istuen. Yleisimpiä ovat niin sanonut monikäyttöstadionit, jotka käsittävät tiettyjä palloilulajeja varten tarkoitetun ruohokentän sekä sitä kiertävät juoksuradat. Stadioneita voi myös olla rakennettu eri pääkäyttötarkoitusten mukaan, kuten baseball-stadion, jalkapallostadion, uimastadion tai Suomessa pesäpallostadion.


title: Stadion

text: Stadion-nimen etymologia johtaa antiikin Kreikkaan, jossa oli käytössä stadion-pituusmitta.


title: Stadion

text: Luettelo sisältää Suomen yli 5 000 katsojapaikan stadionit.


title: Oniipa

text: Oniipa on Namibian evankelisluterilaisen kirkon hallinnon keskuspaikka ja piispanistuimen paikka Oshikoton alueella Pohjois-Namibiassa, alueella, jota aiemmin nimitettiin Ambomaaksi.


title: Oniipa

text: Se on myös entinen Suomen Lähetysseuran lähetysasema Ondongan kuningaskunnassa ja Lähetysseuran hallinnon pitkäaikainen keskuspaikka Ambomaan lähetyskentällä. Oniipa on ainoa Ambomaan suomalainen lähetysasema, joka on ollut miehitetty 2000-luvulla.


title: Oniipa

text: Oniipassa sijaitsee myös kirkon kirjapaino, ja se on myös Oniipan vaalipiirin keskus.


title: Oniipa

text: Oniipan lähetysasema Ondongassa perustettiin vuonna 1872, kun yritykset aloittaa lähetystyö Ongadjeran ja Uukwambin heimojen alueilla olivat valuneet tyhjiin. Lähetystyö oli nyt pakko keskittää Ondongan heimon alueelle, ja lähetyssaarnaajien määrä oli niin suuri, että heidän työskentelemistään ainoastaan Omandongon lähetysasemalla ja Olukondan sivuasemalla ei pidetty tarkoituksenmukaisena. Oli perustettava uusia lähetysasemia, ja se tehtiin paikallisella päätöksellä, vaikka tähän olisi periaatteessa pitänyt olla Lähetysseuran johtokunnalta.


title: Oniipa

text: Jopa Ondongassakin lähetyssaarnaajia uhkasi karkotus, mutta Ondongan kuningas Shikongo lienee lopulta tullut siihen tulokseen, että suomalaisten karkottaminen takaiasin Hereromaalle olisi johtanut ikävyyksiin hereroiden kanssa. Niinpä hän osoitti suomalaisille lähetysaseman paikaksi Oniipan, joka sijaitsee 10 kilometriä Olukondasta pohjoiseen.


title: Oniipa

text: Oniipa ja Omulonga olivat Lähetysseuran kolmas ja neljäs lähetysasema Ambomaalla. Kaikki lähetysasemat sijaitsivat tähän aikaan Ondongassa.


title: Oniipa

text: Pietari Kurvinen rakensi jo vuoden 1872 kuluessa Oniipaan yhden rakennuksen ja nimesi paikan Betheliksi.


title: Oniipa

text: Kuningas Shikongon kuoltua vuonna 1874 hänen seuraajakseen tuli Kambonde I, joka aluksi piti suomalaisia suojeluksessaan. Vähitellen kuitenkin varkaudet alkoivat yleistyä. Aluksi ambolaiset olivat ajatelleet, että varkaudet valkoisilta aiheuttaisivat kuoleman, mutta pikku hiljaa he olivat oppineet, ettei siitä mitään sen kummempaa seuraa.


title: Oniipa

text: Kun Oniipa oli 1876 pitänyt joksikin aikaa jättää tyhjilleen, oli sieltä varastettu kaikki, mikä irti oli saatu, ja tämä johti tämän lähetysaseman hylkäämiseen, kunnes se perustettiin uudelleen vuonna 1888.


title: Oniipa

text: Oniipaa kaavailtiin uudelleen asemaksi, mutta vain sivuasemaksi. Olosuhteiden pakosta siitä kuitenkin tuli varsinainen lähetysasema.


title: Oniipa

text: Oniipan uudelleenperustamiseen johti se, että itäisen Ondongan perintöruhtinas Nehalen omavaltaisen käytöksen vuoksi lähetyssaarnaajat eikä heidän omaisuutensa olleet turvassa Itä-Ondongassa sijainneilla Omandongolla ja Omulongassa (ks. Omandongo), ja näin nämä lähetysasemat jouduttiin hylkäämään. Kun koko Ondongassa oli jäljellä ainoastaan Olukondan asema, oli ryhdyttävä rakentamaan uutta asemaa, ja Frans Hannula ryhtyikin rakentamaan saarnahuonetta Oniipaan vuonna 1888. Saman vuoden lokakuussa Hannula muutti Oniipaan vieden sinne myös muilta alueilta kotoisin olleet kristityt, joten seurakuntatoiminta saatiin heti käyntiin.


title: Oniipa

text: Oniipa oli tuohon aikaan kuitenkin hyvin levoton paikka. Vuonna 1889 eräs raivostunut pakana oli yrittänyt tappaa Hannulan tämän ollessa opettamassa koululaisia erään puun alla. Muitakin vaikeuksia oli paikallisten kanssa.


title: Oniipa

text: Kun Ambomaata oli vuosina 1897–98 koetellut karjarutto ja kato, saivat monet ambolaiset toimeentulonsa Oniipassa vuonna 1898 suoritetuista rakennustöistä. Suomalaiset olivat myös pelastaneet osan ambolaisten karjasta samoin kuin omat härkänsä rokotusten avulla.


title: Oniipa

text: Ensimmäinen suuri joukkokaste järjestettiin Oniipassa helatorstaina vuonna 1891. Kastettuja oli noin 60 henkeä.


title: Oniipa

text: Vuonna 1890 August Pettinen kylvi Oniipan asemalle siemeniä, joita hän ei tuntenut. Ne osoittautuivat puuvillan siemeniksi. Nyt käynnistyivät yritykset tuottaa puuvillaa ja kangasta paikallisesti. Suomesta lähetettiin erilaisia työkaluja ja myös jopa erityinen työntekijä, Hilja Lindberg, opettamaan ambolaisille kankaantekoa. Viljely ja kankaankutominen osoittautui kuitenkin liian työlääksi, kun kasvit vaativat runsaasti kastelua, tulokset eivät vastanneet vaadittua työmäärää ja ambolaiset olivat ennemminkin tottuneita saamaan kangasta suoraan suomalaisilta. Tämä kokeilu jouduttiin näin ollen hylkäämään.


title: Oniipa

text: Vuonna 1900 lähetysjohtaja Jooseppi Mustakallio suoritti tarkastusmatkallaan myös Oniipan aseman tarkastuksen. Hän sai todeta, että lähetystyötä oli suoritettu kunnolla ja että “Jumala oli sen siunannut”.


title: Oniipa

text: Lähetyssaarnaajat olivat ensimmäisistä kasteista lähtien pitäneet lukutaitoa tärkeänä asiana ambolaisten kohdalla, mutta ongelmana oli luettavan puute. Tämän vuoksi omaa kirjapainoa suunniteltiin jo 1890-luvun alulta lähtien. Vaikka Lähetysseuran johtokuntakin oli hyväksynyt ajatuksen, jouduttiin sitä varojen puutteessa lykkäämään. Vuonna 1901 tähän hankkeeseen kuitenkin lopulta ryhdyttiin. Matkallaan Suomesta Ambomaalle sai Albin Savola tehtäväkseen hankkia Englannista pienen painokoneen ja tarpeellisia tarvikkeita. Oshindongan kirjoitussysteemissä tarvitut erikoiskirjakkeet piti valattaa erikseen.


title: Oniipa

text: Syyskuun 13. päivänä 1901 ilmestyi ensimmäinen painonäyte, joka oli suomenkielinen. Lokakuun 15. päivänä ilmestyi ensimmäinen oshindongankielinen painotuote, "Osondaha" (‘sunnuntai’) -niminen lehti. Päätoimittajana oli Savola, ja muina toimittajina Martti Rautanen ja August Pettinen. Painos oli aluksi 200 kappaletta, mutta sitä lisättiin pian. Tätä lehteä jaettiin ilmaiseksi kaikille lukutaitoisille.


title: Oniipa

text: Vuonna 1902 painettiin jo oshindongankielistä katekismusta, samoin kuin saksalaisten pyynnöstä myös oshikwanyamankielistä katekismusta.


title: Oniipa

text: Painokone oli niin ahkerassa käytössä, että kulumisen vuoksi se oli jo 1907 vaihdettava uuteen samanlaiseen.


title: Oniipa

text: Uusi testamentti, jonka Rautanen oli kääntänyt oshindongaksi, painettiin kuitenkin Suomessa vuonna 1903. Samoin tehtiin myös muiden varsinaisten kirjojen kohdalla.


title: Oniipa

text: Kirjapainon oshindongankieliseksi nimeksi tuli "oshinyanyangidho" ‘variksenjälkilaite’ eli ‘laite, jolla painetaan variksen jälkiä paperille’.


title: Oniipa

text: Vuonna 1912 kirjakkeet olivat kuluneet loppuun ja painatustarvikkeetkin loppuivat, jolloin painotoiminta keskeytyi, kunnes seuraavana vuotena tilanne saatiin korjattua. Vuoden 1916 painokone oli niin kulunut, että toiminta keskeytyi pitkäksi ajaksi. Vasta 1920 toiminta jatkui, mutta nyt Ontanangassa, jonne kirjapaino oli joutunut siirtymään Oniipasta opettajaseminaarin tieltä. Kirjapaino toimi välillä myös Elimin asemalla Uukwambissa, jossa se tuhoutui tulipalossa vuoden 1924 alussa. Vuonna 1925 onnistuttiin hankkimaan Windhoekista ns. silinteriseisahduskone, ja tässä vaiheessa kirjapaino sijoitettiin takaisin Oniipaan.


title: Oniipa

text: Lähetyssaarnaajat olivat hoitaneet sairaita ambolaisia miten olivat taitaneet. Muutos tähän tilanteeseen tuli, kun Suomen Lähetysseuran ensimmäinen lääkäri, Selma Rainio saapui Ambomaalle vuoden 1908 lopussa, ensin Oniipaan. Vuonna 1910 Oniipan välittömään läheisyyteen Onandjokwelle alettiin rakentaa sairaalaa, ja Rainion toiminta siirtyi sinne.


title: Oniipa

text: Ambolaisten korkeamman koulutuksen järjestämisestä oli kahdenlaisia mielipiteitä. Reinin Lähetysseura oli epäonnistunut oman seminaarinsa kanssa, ja tämän vuoksi esim. Martti Rautanen vastusti ajatusta seminaarin perustamisesta. Tämä olisi kuitenkin tarkoittanut sitä, että ambolaisia opettajia olisi koulutettu erilaisten tilapäisjärjestelyiden kautta.


title: Oniipa

text: Kun lähetyskentälle saapui uudenaikaisen koulutuksen saaneita naisopettajia, alkoi aiempien järjestelyiden riittämättömyys käydä ilmi. Lopullisesti opettajaseminaarin perustamisesta päätettiin Lähetysseuran apulaisjohtaja Hannu Haahden tarkastusmatkan aikana vuonna 1911, ja seminaarin paikaksi tuli Oniipa.


title: Oniipa

text: Seminaarin opiskelijat olivat miehiä, ja johtajaksi valittiin Emil Liljeblad, joka matkusti Etelä-Afrikkaan tutustumaan vastaaviin laitoksiin. Vuoden 1913 kesäkuun 13. päivänä seminaari saattoi aloittaa toimintansa.


title: Oniipa

text: Seminaarin oppiaineina olivat uskonto, kirkkohistoria, maantieto, luonnontieto, laskento, soitto ja voimistelu. Lisäksi olivat kirjoitus ja sisäluku, mikä antaa kuvan siitä, miltä tasolta tulevien opettajien koulutus joutui lähtemään liikkeelle.